# Pogodba št.: \_\_\_\_\_\_\_\_\_\_\_\_\_

# VZOREC POGODBE

**Dobava in montaža opreme šole OŠ Artiče – SKLOP 3**

ki jo dogovorita in skleneta

**OBČINA BREŽICE,** Cesta prvih borcev 18, 8250 Brežice, davčna številka SI34944745, matična številka 5880173000, ki jo zastopa župan Ivan Molan, v nadaljevanju naročnik

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,davčna številka

\_\_\_\_\_\_\_\_\_\_\_\_\_\_\_ , matična številka \_\_\_\_\_\_\_\_\_\_\_\_\_\_\_ , ki ga zastopa direktor/ica \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , v nadaljevanju dobavitelj

**PREDMET IN OBSEG POGODBENIH DEL**

1. člen

S to pogodbo naročnik naroča, dobavitelj pa prevzema v izvajanje dela:

**Dobava in montaža opreme šole OŠ Artiče – SKLOP 3**

Navedena dela se dobavitelj zaveže izvesti:

* po osnovni ponudbi dobavitelja št. \_\_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_ , ki je priloga k tej pogodbi,
* v skladu z razpisnimi pogoji, ki so sestavni del te pogodbe.

Pogodba se sklepa na podlagi pravnomočne odločitve o izboru št. 4304-1/2026 z dne ---------------- (pravnomočnost: ------------).

Javno naročilo se financira iz sredstev proračuna Občine Brežice iz proračunske postavke »00106 – OŠ Artiče«.

Javno naročilo predvidoma sofinancirajo:

* RS, Ministrstvo za vzgojo in izobraževanje,
* Eko sklad.

### OBVEZNOSTI NAROČNIKA

1. člen

V zvezi z izvajanjem s to pogodbo prevzetih del se naročnik obvezuje:

1. Dobavitelju pravočasno dati na razpolago vso dokumentacijo in informacije, s katerimi razpolaga in so za prevzeti obseg storitev potrebne.
2. Tekoče obveščati dobavitelja o vseh spremembah in na novo nastalih situacijah, ki bi lahko imele vpliv na izvršitev prevzetih storitev.
3. Zagotoviti kontinuirano spremljanje poteka del in sodelovati z dobaviteljem s ciljem, da se prevzete storitve izvršijo pravočasno in v obojestransko zadovoljstvo.

Naročnik zahteva dobavo in montažo naprav oz. opreme, kot je opredeljena v popisu del opreme - ponudbenem predračunu. V kolikor dobavitelj ne bo izkazal, da oprema ustreza opremi iz popisa, bo naročnik takšno opremo zavrnil.

**OBVEZNOSTI DOBAVITELJA**

1. člen

V zvezi z izvajanjem s to pogodbo prevzetih del se dobavitelj obvezuje, da bo:

* izvajal dobavo in montažo opreme s skrbnostjo dobrega strokovnjaka po pogodbenem predračunu in v skladu s tehničnimi zahtevami in odobrenimi ponujenimi produkti kot jih je vpisal v mapi Ponujene naprave,
* dobavil opremo in izvajal dela strokovno pravilno in kvalitetno v skladu z veljavno zakonodajo in tehničnimi predpisi, standardi in normativi,
* vgrajeval materiale, prefabrikate, elemente in opremo ustrezne kvalitete (I.A kvaliteta) po predpisih in standardih in v skladu s popisi del oz. ponudbenim predračunom,
* pred vgradnjo materialov, naprav in opreme naročniku izročil ustrezna dokazila – ateste, certifikate o vgrajenih materialih oz. opremi in napravah,
* izvajal dela po terminskem planu v skladu z napredovanjem del na sklopu 1, usklajeval terminski plan z izvajalci vseh sklopov predmetne razpisne dokumentacije,
* opravil vse predpisane preizkuse dobavljene in vgrajene opreme,
* pravočasno opozoril naročnika na vse nejasnosti iz obsega pogodbenih storitev,
* pravočasno opozoriti naročnika na morebitne ovire pri izvajanju del,
* z dopisom obvestil naročnika o pričetku in dokončanju del,
* med izvajanjem pogodbenih del samostojno poskrbel za vse potrebne ukrepe varstva pri delu in varstva pred požarom, preprečitev škode tretjim osebam ter za izvajanje teh ukrepov in za posledice njihove morebitne opustitve prevzema polno odgovornost,
* po izvedbi del opravil predpisane preizkuse,
* pred dokončanjem del naročniku izročiti program in način usposabljanja uporabnika opreme, po končanih delih pa uporabnika opreme usposobil za učinkovito uporabo opreme oz. vgrajenih naprav.

V kolikor dobavitelj pred vgradnjo posameznih materialov oz. opreme naročniku ne bo dostavil ustreznih dokazil iz četrte alineje prvega odstavka tega člena te pogodbe, bo naročnik pričel s postopkom prekinitve pogodbe za izvedbo predmetnega javnega naročila ter unovčitvijo garancije za dobro izvedbo del.

Dobavitelj ima sklenjeno ustrezno zavarovanje za škodo, ki bi utegnila nastati naročniku ali tretjim osebam v zvezi z opravljanjem njegove dejavnosti v višini najmanj 50.000,00 EUR v skladu s 16. členom GZ-1.

1. člen

Dobavitelj izjavlja, da mu je poznan predmet pogodbe in vsi riziki, ki bodo spremljali delo, da je seznanjen z razpisnimi zahtevami ter da so mu razumljivi in jasni pogoji in okoliščine za pravilno izpolnitev pogodbenih obveznosti.

V kolikor dobavitelj pred vgradnjo posameznih materialov oz. opreme naročniku, kljub predhodni zavrnitvi neustrezne opreme, ne bo dostavil ustreznih dokazil iz prvega odstavka 3. člena te pogodbe, bo naročnik pričel s postopkom prekinitve pogodbe za izvedbo predmetnega javnega naročila ter unovčitvijo garancije za dobro izvedbo del.

Dobavitelj se obvezuje, da bo dela po potrebi izvajal tudi izven normalnega delovnega časa, ne da bi za to zahteval posebna denarna nadomestila.

Dobavitelj izrecno potrjuje, da je seznanjen s tehnično dokumentacijo, po kateri bo dela izvajal, ter stanjem objekta, ki je predmet te pogodbe. Nepoznavanje ali nejasnost tehnične dokumentacije iz postopka javnega naročila ne more biti predmet zahtev po dodatnih delih.

Dobavitelj se zavezuje, da pri izvedbi del vgradi opremo in materiale, ki jih je predvidel in ponudil v svoji ponudbi.

**ZAVAROVANJE DOBRE IZVEDBE DEL**

1. člen

Za zavarovanje dobre izvedbe se dobavitelj zavezuje naročniku najpozneje v sedmih (7) delovnih dneh od podpisa pogodbe predložiti garancijo banke ali zavarovalnice, ki bo brezpogojna, plačljiva na prvi poziv in nepreklicna, v višini 10% (deset odstotkov) pogodbene vrednosti z DDV, z veljavnostjo najmanj za devetdeset (90) dni daljša od roka za izvedbo predmeta javnega naročila.

Finančni instrument lahko naročnik unovči v naslednjih primerih:

* v primeru dobaviteljevega odstopa od pogodbe pred ali med izvedbo del po dobaviteljevi odgovornosti ali
* dobavitelj naročniku poda zavajajoče ali lažne informacije, podatke ali dokumente, zaradi česar mora naročnik javno naročilo razveljaviti ali modificirati, ali
* v primeru, da naročnik odstopi od pogodbe po krivdi dobavitelja, ali
* v primeru nekvalitetne izvedbe del in dobave nekvalitetnih in neustreznih materialov ali opreme ali dobave in vgradnje materialov ali opreme, ki ni skladna z njegovo ponudbo in za zamenjavo ni pridobil soglasja naročnika, ali
* če naročnik med izvajanjem del ugotovi, da dela dejansko izvaja subjekt, ki ni dobavitelj, priglašeni podizvajalec ali partner v skupnem nastopu (kadar ponudnik oddaja ponudbo v skupnem nastopu), ali
* v primeru, da naročniku ne bo izročil ustreznih dokazil - ateste, certifikate ter dokazila o izpolnjevanju pogojev iz točke B.III.2.5 razpisne dokumentacije v povezavi z Uredbo o zelenem javnem naročanju, ali
* v primeru neplačila potrjenih obveznosti dobavitelja do njegovih podizvajalcev, ki jih ti izkažejo z verodostojnimi knjigovodstvenimi in drugimi listinami, ali
* v primeru nepravočasnega oz. neažurnega izvajanja del v smislu pogodbe ali če dobavitelj ne dokonča del v pogodbenem roku, ali
* za poravnavo stroškov in škode, ki bi nastala z nepravočasno izvedbo del, ali
* če dobavitelj naročniku povzroči škodo, ki je ne povrne v roku 8 dni po pozivu naročnika, ali
* če dobavitelj v roku, ki ga določi naročnik, ne odpravi morebitnih pomanjkljivosti, ali
* če dobavitelj ne dostavi podaljšanja veljavnosti instrumenta zavarovanja do roka, ki se opredeli v aneksu k pogodbi v primeru sporazumnega podaljšanja roka, ali,
* če dobavitelj ne dostavi ustrezno zvišanje instrumenta zavarovanja do roka, ki se opredeli v aneksu k pogodbi v primeru, da se osnovna pogodbena vrednost poveča za več kot 10% zaradi dodatno naročenih del, ali
* če dobavitelj ne dostavi ustreznega instrumenta zavarovanja za odpravo napak v garancijski dobi v pogodbenem roku ali
* v primeru stečaja, likvidacijskega postopka ali drugega postopka, katerega posledica ali namen je prenehanje poslovanja dobavitelja ali katerikoli drug postopek, podoben navedenim postopkom, skladno s predpisi države, v kateri ima dobavitelj sedež, ali
* v vseh drugih primerih, ko dobavitelj ne izpolnjuje svojih pogodbenih obveznosti.

Če se v času trajanja izvedbe pogodbe spremenijo določila te pogodbe, lahko naročnik zahteva temu ustrezno spremembo garancije.

Naročnik bo garancijsko listino iz tega člena unovčil v celoti, razen, če je s to pogodbo določeno drugače.

PODIZVAJALCI

1. člen

Dobavitelj bo dela po tej pogodbi izvedel brez podizvajalcev.

*S PODIZVAJALCI*

*Poleg dobavitelja sodelujejo pri izvedbi del tudi naslednji podizvajalci:*

1. *-------------------, davčna številka:--------------, matična št: ---------------, ki ga zastopa ------------------------, ki* ***zahteva/ne zahteva*** *neposrednega plačila za izvedbo --------------------------.*

*Obveznosti se izvedejo v rokih in obsegu, kot je to določeno s pogodbo, sklenjeno med ----------------------------------- v skupni vrednosti -------------------- EUR brez DDV.*

*Sestavni del te pogodbe za posameznega podizvajalca so naslednji dokumenti:*

1. *kopije pogodb med dobaviteljem in posameznim podizvajalcem s pogodbenim predračunom. Pogodba mora vsebovati najmanj naslednje podatke:*

* *osnovne podatke podizvajalca (naziv, polni naslov, matična številka, davčna številka in transakcijski račun),*
* *predmet, količina, vrednost, kraj in rok izvedbe (pogodbeni predračun)*
* *ter rok za izvedbo teh del.*

1. *soglasje podizvajalca za neposredna plačila, v kolikor podizvajalec to zahteva.*

*Dobavitelj se zavezuje najpozneje v sedmih (7) delovnih dneh od podpisa te pogodbe naročniku dostaviti kopije pogodb med dobaviteljem in posameznim podizvajalcem iz prvega odstavka tega člena.*

1. *člen*

*Dobavitelj pooblašča naročnika za izvajanje neposrednih plačil podizvajalcem iz prejšnjega člena te pogodbe, ki to zahtevajo.*

*Na podlagi zakonske obveze naročnika, pooblastila dobavitelja iz prejšnjega odstavka tega člena ter zahteve podizvajalca po neposrednih plačilih, se neposredna plačila naročnika podizvajalcu izvajajo v smislu cesijskih pogodb.*

*Naročnik bo svoj del obveznosti podizvajalcu plačeval v rokih in na način, ki veljajo za glavnega dobavitelja.*

1. člen

Dobavitelj mora v primeru morebitne zamenjave podizvajalca ali sklenitve pogodbe z novim podizvajalcem, pred spremembo oz. uvedbo podizvajalca o tem pridobiti pisno privolitev naročnika. Izbrani dobavitelj mora v petih (5) dneh po prejemu naročnikove privolitve naročniku predložiti:

* v primeru spremembe podizvajalca - izjavo, da je poravnal vse nesporne obveznosti prvotnemu podizvajalcu, če je bil le-ta zamenjan,
* pooblastilo za plačilo opravljenih in prevzetih del oziroma dobav neposredno novemu podizvajalcu,
* zahtevo podizvajalca za neposredna plačila, v kolikor podizvajalec to zahteva,
* kopijo pogodbe med dobaviteljem in podizvajalcem s pogodbenim predračunom Pogodba mora vsebovati najmanj naslednje podatke:
* osnovne podatke podizvajalca (naziv, polni naslov, matična številka, davčna številka in transakcijski račun),
* predmet, količina, vrednost, kraj in rok izvedbe (pogodbeni predračun)
* ter rok za izvedbo teh del,
* izjavo podizvajalca o izpolnjevanju pogojev (obrazec iz razpisne dokumentacije),
* potrdilo o plačanih davkih in prispevkih na dan podpisa pogodbe med dobaviteljem in podizvajalcem, če tako zahteva naročnika.

Šele po prejemu dokazil, da podizvajalec izpolnjuje vse pogoje, ki so bili določeni za prvotnega podizvajalca, bo smel podizvajalec pričeti z deli, naročnik in dobavitelj pa skleneta ustrezen aneks k tej pogodbi. Kjer je izpolnjevanje pogojev vezano na točno določen datum, se upošteva datum, ko je glavni dobavitelj naročniku podal predlog za zamenjavo oz. uvedbo novega podizvajalca.

Vsa določila te pogodbe veljajo tudi za podizvajalce podizvajalcev.

1. člen

Če neposredno plačilo podizvajalcu v skladu z 94. členom Zakona o javnem naročanju (Uradni list RS, št. 91/15 s spremembami, v nadaljevanju: ZJN-3) ni obvezno oz. ni izvedeno, bo naročnik od glavnega dobavitelja zahteval, da mu najpozneje v šestdesetih (60) dneh od plačila končnega računa oz. situacije pošlje pisno izjavo in pisno izjavo podizvajalca, da je podizvajalec prejel plačilo za izvedene gradnje, storitve oz. dobavljeno blago neposredno povezano s predmetnim javnim naročilom. To velja za vse podizvajalce, ki nastopajo pri izvedbi predmeta te pogodbe in niso prejemali neposrednih plačil.

**POGODBENA VREDNOST DEL ZA SKLOP 2**

1. člen

Vrednost pogodbenih del za je dogovorjena in vezana na pogodbeni predračun dobavitelja številka \_\_\_\_\_\_\_\_\_\_\_\_\_\_\_\_\_\_\_\_\_\_ dne \_\_\_\_\_\_\_\_\_\_\_\_\_\_\_\_ in znaša:

|  |  |  |  |
| --- | --- | --- | --- |
| 1 | Pogodbena cena brez DDV |  | EUR |
| 2 | Popust \_\_\_\_\_\_\_\_\_\_ % |  | EUR |
| 3 | Skupaj 1 - 2 (brez DDV) |  | EUR |
| 4 | DDV \_\_\_\_\_ % |  | EUR |
| **5** | **Pogodbena cena z DDV**  **( 3 + 4 )** |  | **EUR** |

(točka 5 z besedo:………………………………………………………………………………..)

Neto pogodbena cena na enoto posamezne postavke so fiksne in dokončne do končanja del po tej pogodbi.

# NAČIN PLAČILA

1. člen

Vse poslovanje se vrši v elektronski obliki - izstavitev e-računov.

Naročnik bo izvršena dela plačal dobavitelju na podlagi potrjenih e-računov v skladu z določili iz poglavja "Načini obračunavanja opravljenih del" te pogodbe, pri čemer bo naročnik svoj del obveznosti plačeval tako, da bo nesporni del e-računa plačal trideseti (30.) dan od uradnega prejema dokumenta oz. v skladu z določili te pogodbe.

Obvezne priloge e-računa so:

* specifikacija pogodbenega predračuna, iz katerega je razvidna vsebina in obseg obračunanih del (situacija) in
* s strani dobavitelja potrjeni računi podizvajalcev.

Za datum prejema e-računa se šteje datum, ko je dobavitelj e-račun pravilno in z ustreznimi prilogami oddal na UJPnet. Plačilni rok prične teči naslednji dan po prejemu e-računa.

Za vse morebitne obračunane kazni po tej pogodbi, bo dobavitelj naročniku izstavljal e-dobropis v skladu z določili te pogodbe.

Naročnik se za dela iz te pogodbe ne šteje za davčnega zavezanca – vse storitve iz te pogodbe bodo opravljene za našo redno neobdavčljivo dejavnost.

## Naročnik  bo  nakazal  sredstva na transakcijski  račun  dobavitelja  št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pri \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

V primeru zamude plačila s strani naročnika po potrjenem in zapadlem e-računu je dobavitelj upravičen do zakonsko predpisanih zamudnih obresti.

Z namenom gospodarnega ravnanja s proračunskimi sredstvi naročnik lahko, v primeru dobrega likvidnega stanja ter ob predhodnem dogovoru in izstavitvi e-dobropisa poslovnega partnerja v višini najmanj 0,5% od izstavljenega računa, izvede predčasno plačilo.

**ZASTAVA ALI ODSTOP TERJATEV**

1. člen

Pogodbeni stranki so izrecno sporazumeta, da dobavitelj ne bo zastavil ali odstopil terjatve, ki jo ima do naročnika iz naslova te pogodbe, zastavnemu upniku oz. banki za najem kredita ali drugi osebi, brez izrecnega predhodnega pisnega soglasja naročnika.

Stranki soglašata, da zastava ali odstop terjatev v nasprotju z določilom pogodbe iz prejšnjega odstavka pomeni kršitev pogodbenih določil, zaradi česar lahko naročnik dobavitelju zaračuna pogodbeno kazen v višini 5% (pet odstotkov) od vrednosti pogodbenih del brez DDV.

Pogodbena kazen iz tega člena se obračuna z e-dobropisom k prvemu naslednjemu e-računu.

**POGODBENI ROKI**

1. člen

Dobavitelj se obvezuje pričeti z izvajanjem s to pogodbo prevzetih obveznosti takoj po podpisu pogodbe, na objektu pa v skladu z napredovanjem del izvajalca sklopa 1.

**Končni prevzem pogodbenih del: 31.5.2028.**

Za datum dokončanja del šteje datum podpisa zapisnika o primopredaji objekta (po odpravi kakovostnih pomanjkljivosti) in pridobitvi pravnomočnega uporabnega dovoljenja.

Končni prevzem izvedenih del (po odpravi kakovostnih pomanjkljivosti) se predvidoma opravi v 30 dneh od dneva, ko naročnik prejme popolno obvestilo dobavitelja o dokončanju del, vendar ne pred pridobitvijo uporabnega dovoljenja za objekt.

Pregled rokov za izvedbo posameznih del/opravil po pogodbi:

|  |  |  |  |  |
| --- | --- | --- | --- | --- |
| **Zap.** | **Aktivnost** | **Rok** | **Dokazila** | **Obračun izvedenih del** |
| 1. | Dokončanje pogodbenih del. |  | 1. Obvestilo o dokončanju del  2. Vsa dokumentacijo, potrebno za oddajo popolne vloge za tehnični pregled in prevzem objekta  3. Predlog končnega obračuna izvedenih del | Največ do 90% pogodbene vrednosti |
| 2. | Kvalitativni in kakovostni pregled | Sklic komisije v roku 5 dni od obvestila o dokončanju del | 1 . Zapisnik o kakovostnem pregledu |  |
| 3. | Odprava pomanjkljivosti in uskladitev končnega obračuna izvedenih del | Predvidoma v 30 dneh od obvestila o dokončanju del | 1. Zapisnik o prevzemu del | Največ do 95% končnega obračuna izvedenih del |
| 4. | Končni prevzem objekta / vseh pogodbenih del | Po odpravi vseh pomanjkljivosti **IN** pridobitvi uporabnega dovoljenja **31.5.2028** | 1. Zapisnik o končnem prevzemu objekta, v katerem določen rok za dostavo garancije za odpravo napak v garancijski dobi. | Razlika do končne pogodbene vrednosti / končnega obračuna izvedenih del (plačilo po pridobitvi garancije za odpravo napak) |

1. člen

Če dobavitelj zamuja glede na terminski plan izvajanja del ali glede na rok dokončanja del, je o tem dolžan takoj pisno obvestiti naročnika ter ga zaprositi za podaljšanje roka dokončanja, kar se dogovori in potrdi pisno v obliki aneksa k osnovni pogodbi, če se naročnik s podaljšanjem roka strinja.

**NAČIN OBRAČUNAVANJA OPRAVLJENIH DEL**

1. člen

Dela oz. dobave se izvedejo po sistemu "dejansko izvedenih del in količin".

Naročnik bo e-račun za vso dobavljeno opremo in izvedena dela potrdil v skladu z določili poglavja »Prevzem opreme« te pogodbe.

Izvedena dela se obračunavajo v skladu z dinamiko izvajanja del na podlagi začasnih e-računov oz. e-situacij, pri čemer sme dobavitelj do roka za dokončanje del naročniku obračunati dela do največ 90% pogodbene vrednosti, po zapisniku o prevzemu del naročniku zaračuna razliko do 95% vrednosti končnega obračuna izvedenih del. Preostalih 5% končnega obračuna izvedenih del bo dobavitelj naročniku zaračunal s končnim e-računom po končnem prevzemu objekta (po odpravi vseh pomanjkljivosti in pridobitvi pravnomočnega uporabnega dovoljenja) in predaji ustrezne garancije za odpravo napak v garancijski dobi.

Dinamika plačil sledi dinamiki dobave opreme.

Dela oz. oprema, ki niso opredeljena v tej pogodbi in niso pisno naročena s strani naročnika, ne morejo biti predmet obračuna.

1. člen

Obračunavanje del bo dobavitelj opravil z izstavitvijo začasnih in končnega e-računa, pri čemer mora dobavitelj pri podaji cen izhajati iz ponudbene dokumentacije (predračuna), ki je sestavni del te pogodbe. Pri izstavitvi e-računa se mora dobavitelj sklicevati na številko pogodbe. Na posameznem e-računu mora dobavitelj specificirati obveznosti za plačila, ki jih je izvedel sam, in dela, ki so jih izvedli posamezni podizvajalci oz. mora e-račun vključevati delilnik sredstev po posameznih podizvajalcih z navedbo računa podizvajalca.

Dobavitelj izstavlja naročniku mesečne e-račune, potrjene s strani strokovnega nadzora, do desetega (10.) v mesecu za pretekli mesec. Naročnik potrdi njihov prejem in si pridržuje pravico, da v osmih (8) dneh še sam preveri e-račun in preuči vsa dejstva, ki bi morebiti vplivala na izplačilo. Naročnik je dolžan v osmih (8) dneh od prejema potrditi nesporni del e-računa, o spornem delu pa v tem roku podati ugovor in o tem obvesti dobavitelja. Naročnik dobavitelju izroči en potrjen izvod e-računa.

Naročnik izvede plačilo nespornega dela, za grajani del e-računa mora dobavitelj naročniku izstaviti e-dobropis.

Grajani račun v delu, v katerem je bil ugovarjan, do rešitve ugovora ne šteje za zapadlega.

Dobavitelj se strinja, da bo naročnik izvršena dela plačal na podlagi potrjenih mesečnih e-računov.

Na e-računu oz. prilogi k e-računu mora biti prikazan tudi skupni znesek za že opravljena dela.

1. člen

V primeru, da so v e-računu obračunana dela, ki niso bila potrjena v gradbeni knjigi s strani nadzora, se lahko e-račun zavrne v celoti. E-račun se lahko zavrne v celoti tudi, če ni ustrezno označen, opremljen oziroma potrjen s strani nadzora.

Končni obračunski e-račun bo dobavitelj predložil v petih (5) delovnih dneh po pisnem uspešnem prevzemu izvršenih del s strani naročnika, to je po odpravi vseh pomanjkljivosti po zapisniku o kakovostnem in količinskem pregledu del. Naročnik bo končni e-račun potrdil in plačal pod pogojem, da mu dobavitelj predhodno predloži zavarovanje za odpravo napak v garancijski dobi.

**POGODBENA KAZEN, POVZROČENA ŠKODA IN DODATNI STROŠKI**

1. člen

Če dobavitelj po svoji krivdi ne bo izvršil pogodbenih del v dogovorjenem roku ali v sporazumno podaljšanem roku, je dolžan plačati naročniku pogodbeno kazen za zamudo del v višini 0,2% (nič cela dva odstotka) od pogodbene vrednosti del brez DDV za vsak zamujeni koledarski dan.

Skupni znesek pogodbene kazni ne sme presegati 10% (deset odstotkov) pogodbene vrednosti del brez DDV.

Pogodbeni stranki soglašata, da pravica zaračunati pogodbeno kazen za zamudo del ni pogojena z nastankom škode naročniku. Povračilo tako nastale škode bo naročnik uveljavljal po splošnih načelih odškodninske odgovornosti, neodvisno od uveljavljanja pogodbene kazni iz tega člena pogodbe. Za poplačilo nastalih stroškov in škode lahko naročnik unovči finančni instrument za dobro izvedbo pogodbenih obveznosti, v kolikor pa le-to ne zadostuje, mora dobavitelj plačati razliko do polne višine nastalih stroškov in škode v tridesetih (30) dneh od prejema pisnega zahtevka naročnika.

1. člen

V primeru, da dobavitelj ne bo izvršil pogodbenih del ali pa jih bo izvršil neustrezno ali nepopolno (da bodo neuporabna oz. bodo povzročila pri naročniku dodatne stroške), jih lahko naročnik na izključno stroške dobavitelja naroči pri drugem dobavitelju, v kolikor je predhodno naročnik v celoti izpolnil svoje obveznosti po tej pogodbi, pri čemer je dobavitelj naročniku dolžan vrniti zneske, prejete na osnovi te pogodbe, skupaj s pripadajočimi zakonskimi zamudnimi obrestmi, ki tečejo od dneva prejema dalje.

**PREVZEM DEL OZ. OPREME**

1. člen

Ko so vsa pogodbena dela končana, mora dobavitelj najkasneje v petih (5) delovnih dneh o tem pisno obvesti naročnika. K obvestilu o dokončanju del mora dobavitelj predložiti tudi vse listine in dokumente skladno z zakonodajo in to pogodbo.

Komisija za prevzem del je sestavljena iz predstavnikov naročnika in dobavitelja.

Naročnik mora sklicati sestanek komisije najpozneje v petih (5) delovnih dneh po prejemu obvestila dobavitelja o dokončanju del.

1. člen

Komisija mora kvalitativno in kvantitativno pregledati vsa opravljena dela po pogodbi. O kakovostnem pregledu se sestavi zapisnik o kakovostnem pregledu.

V primeru, da so pri kakovostnem pregledu ugotovljene kakršnekoli napake, pomanjkljivosti ali odstopanja od pogodbeno dogovorjenih del vključno z morebitnimi napakami, ko dobave ali dela ne bodo izvedena v I.A kvaliteti in po predhodno sprejetih in potrjenih vzorcih s strani naročnika, se navedejo v zapisniku, dobavitelju pa se določi rok za njihovo odpravo.

V primeru, da dela ali oprema niso izvedena oz. dobavljena v dogovorjeni kakovosti, jih naročnik lahko prevzame, če je to za naročnika smotrno in če so izvedena dela oz. dobavljena oprema v kakovosti, ki je za naročnika sprejemljiva. Pri takšnih delih/opremi se obračuna odbitek na nekvalitetno, ki znaša najmanj 25 % teh del oz. opreme.

Če dobavitelj ne odpravi napak v dogovorjenem roku, jih je po načelu dobrega gospodarja, upravičen odpraviti naročnik na račun dobavitelja. Za pokritje teh stroškov bo naročnik unovčil finančni instrument za dobro izvedbo pogodbenih obveznosti. V kolikor le-to ne zadostuje, mora dobavitelj plačati razliko do polne višine nastalih stroškov in škode v tridesetih (30) dneh od datuma prejema pisnega zahtevka naročnika.Naročnik si v tem primeru zaračuna v breme dobavitelja 5% (pet odstotkov) na vrednost storitve za kritje svojih manipulativnih stroškov.

V primeru, da pri kakovostnem pregledu niso ugotovljene napake, odstopanja ali pomanjkljivosti, se v zapisnik o kakovostnem pregledu navede tudi, da so izpolnjeni pogoji za prevzem.

1. člen

Po odpravi morebitnih pomanjkljivosti ali napak, ugotovljenih v zapisniku o kakovostnem pregledu, dobavitelj ponovno pisno obvesti naročnika, da so dela po pogodbi končana. Pregled in prevzem izvedenih del opravi komisija v roku in na način, določen v drugem in tretjem odstavku tega člena.

Naročnik prevzame od dobavitelja pogodbena dela pod pogojem, da komisija v zapisniku o prevzemu del ugotovi, da so vsa dela v celoti in kvalitetno izvedena v skladu s pogodbo in navodili naročnika, da služijo svojemu namenu, območje izvajanja del pa je urejeno, nepoškodovano in očiščeno. V zapisniku se, med drugim:

* opravi končni obračun izvedenih del, če je to potrebno,
* opredeli višina morebitnih kazni po tej pogodbi,
* določi skrajni rok, do katerega mora dobavitelj naročniku izročiti ustrezen instrument zavarovanja za odpravo napak v garancijski dobi v skladu z določili te pogodbe,
* popišejo vse listine, ki jih je dobavitelj predal ali dolžan predati naročniku (npr. certifikati, navodila za obratovanje, šifre …).

Podpisani zapisnik o končnem pregledu in prevzemu del ter izročen instrument zavarovanja za odpravo napak v garancijski dobi sta podlaga za izstavitev končnega e-računa in uveljavljanje pravice do plačila.

Pogodbeni predstavniki  morajo svoje delo zaključiti v desetih (10) dneh  po  prejemu pisnega obvestila dobavitelja o dokončanju vseh del o odpravi napak iz zapisnika o kakovostnem pregledu. Naročnik in dobavitelj soglašata,  da  je končni obračun dokončen, če v roku petih (5) delovnih dneh od podpisa  zapisnika o prevzemu del nanj ne dasta pismenih pripomb.

## ODPRAVA NAPAK OZIROMA POMANKLJIVOSTI TER GARANCIJSKA DOBA

1. člen

Dobavitelj daje na dobavljeno opremo in izvedena dela (montaža, vgradnja) pet (5) letno garancijo.

Garancijski rok teče od dne uspešnega končnega zapisniškega prevzema izvedenih del.

Za zavarovanje odprave napak v garancijski dobi, bo dobavitelj v roku 7 (sedmih) delovnih dni po končnem zapisniškem prevzemu del izročil naročniku garancijo banke ali zavarovalnice, ki bo brezpogojna, plačljiva na prvi poziv in nepreklicna, v višini 5% (pet odstotkov) končnega obračuna izvedenih del z DDV brez morebitnih obračunanih pogodbenih kazni po tej pogodbi za najmanj šestdeset (60) dni daljša od garancijske dobe.

Garancija je namenjena tako odpravi stvarnih napak dela oz. vgrajenih materialov kot tudi za odpravo napak pri solidnosti gradnje.

V primeru, da dobavitelj ne predloži garancije za odpravo napak v garancijski dobi, naročnik unovči oz. realizira zavarovanje za dobro izvedbo pogodbenih obveznosti iz 5. člena te pogodbe oz. unovči garancijo, s katero razpolaga.

V kolikor dobavitelj predloži garancije, ki ni ustrezna, se šteje, da ni bila predložena in bo naročnik ravnal v skladu s prejšnjim odstavkom tega člena.

Naročnik bo instrument zavarovanja unovčil v celoti, razen, če je s to pogodbo določeno drugače.

1. člen

Dobavitelj se obvezuje, da bo na naročnikovo zahtevo, ugotovljene napake v garancijski dobi odpravil v dogovorjenem roku.

Če dobavitelj ne odpravi napak v roku petnajstih (15) dni od poziva za odpravo pomanjkljivosti, jih je po načelu dobrega gospodarja upravičen odpraviti naročnik in to na račun dobavitelja. Za pokritje teh stroškov bo naročnik unovčil finančni instrument iz prejšnjega člena te pogodbe.

Petnajst (15) dnevni rok za odpravo pomanjkljivosti se nanaša samo na tiste hibe, katerih takojšnja odprava ne bi povzročila večje škode. V primeru nastanka takih pomanjkljivosti, katerih ne takojšnja odprava bi imela lahko velike finančne in druge posledice, mora dobavitelj pristopiti k odpravi na dan obvestila, oz. lahko ta dela naroči naročnik drugemu dobavitelju na račun dobavitelja.

V primeru, da se v garancijskem roku odkrijejo napake, ki ne bodo odpravljene pred iztekom tega roka, je dobavitelj dolžan podaljšati veljavnost garancije za odpravo napak v garancijski dobi.

Dobavitelj ni dolžan odpraviti napak, ki bi nastale zaradi nestrokovne ali nenamenske uporabe objekta ali njegovega posameznega dela.

K vsakemu pregledu dobaviteljevih del oz. dobav mora biti dobavitelj pozvan. Ta se je dolžan komisijskega ogleda udeležiti. V kolikor se ogleda ne udeleži, lahko komisija v sestavi naročnikovih predstavnikov delo opravi polnoveljavno brez udeležbe dobaviteljevega predstavnika.

**ODSTOP OD POGODBE**

1. člen

Če med izvajanjem pogodbe pogodbena stranka ne spoštuje dogovorjenih pogodbenih obveznosti, jo nasprotna stranka na to opozori in ji določi primeren naknadni rok za izpolnitev njenih pogodbenih obveznosti. Če do izteka naknadnega roka pogodbena stranka ne izpolni zahteve nasprotne pogodbene stranke znotraj pogodbenih obveznosti, lahko nasprotna pogodbena stranka odstopi od pogodbe in zahteva povrnitev škode.

Naročnik ima pravico odstopiti od pogodbe, brez posledic za naročnika, tudi v naslednjih primerih:

* če pride dobavitelj v takšno finančno situacijo, ki bi mu onemogočila izvedbo pogodbenih obveznosti;
* v primeru stečaja, likvidacijskega postopka ali drugega postopka, katerega posledica ali namen je prenehanje poslovanja dobavitelja ali katerikoli drug postopek, podoben navedenim postopkom, skladno s predpisi države, v kateri ima dobavitelj sedež;
* če dobavitelj po svoji krivdi v roku petih (5) dni od veljavnosti pogodbe in uvedbe v delo ne prične z delom;
* če dobavitelj po svoji krivdi zamuja z deli po faznih rokih iz potrjenega terminskega plana del več kot 10 dni.

V primeru neplačila s to pogodbo določenega in zapadlega pogodbenega zneska, lahko dobavitelj od pogodbe odstopi potem, ko je poprej pismeno opomnil naročnika za izpolnitev njegovih obveznosti; v tem primeru mora naročnik plačati polno ceno za že opravljene storitve.

Odstop od pogodbe učinkuje z dnem, ko pogodbena stranka s strani nasprotne stranke prejme pisno izjavo o odstopu.

1. člen

Ne glede na določila prejšnjega člena te pogodbe, ta pogodba preneha veljati, ob upoštevanju določil 30. člena te pogodbe, če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani dobavitelja pogodbe o izvedbi javnega naročila ali njegovega podizvajalca.

**PREDSTAVNIKI POGODBENIH STRANK**

1. člen

Pogodbeni predstavnik dobavitelja je \_\_\_\_\_\_\_\_\_\_\_\_\_\_\_\_\_\_\_\_\_\_.

Pogodbeni predstavnik naročnika je Branko Blaževič.

Pogodbena predstavnika dajeta nasprotni pogodbeni stranki vse potrebne podatke v zvezi z izvedbo del ter sodelujeta pri reševanju vseh vprašanj, ki bi se pojavila v toku izvajanja pogodbe, razen, če ni s to pogodbo določeno drugače.

**SPREMEMBA POGODBE BREZ NOVEGA POSTOPKA**

1. člen

Pogodba se v teku izvajanja lahko spremeni brez novega postopka javnega naročanja, v primerih, kot jih določa ZJN-3 v 95. členu in ta pogodba.

#### REŠEVANJE SPOROV

1. člen

Morebitne spore, ki bi nastali v zvezi z izvajanjem te pogodbe, bosta stranki skušali rešiti sporazumno. Če spornega vprašanja ne bo možno rešiti sporazumno, lahko vsaka pogodbena stranka sproži spor pri sodišču, ki je stvarno in krajevno pristojno po sedežu naročnika.

**RAZVEZNI POGOJ (67.člen ZJN-3)**

1. člen

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje, ki so določene v pravu Evropske unije, predpisih, ki veljajo v Republiki Sloveniji, kolektivnih pogodbah in predpisih mednarodnega okoljskega, socialnega in delovnega prav, s strani dobavitelja ali podizvajalca ali
* če bo naročnik seznanjen, da je pristojni državni organ pri dobavitelju ali podizvajalcu v času izvajanja pogodbe ugotovil najmanj dve kršitvi v zvezi s:
  + plačilom za delo,
  + delovnim časom,
  + počitki,
  + opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

V primeru seznanitve naročnika s kršitvijo mora ta o tem obvestiti dobavitelja v desetih (10) dneh.

Dobavitelj lahko v roku, ki ga določi naročnik, ki pa ne sme biti daljši kot petnajst (15) dni, predložiti dokaze, da je sprejel zadostne dokaze, s katerimi lahko dokaže svojo zanesljivost kljub obstoju kršitev. Če obstaja kršitev pri podizvajalcu, lahko dobavitelj v istem roku predloži dokaze, da je podizvajalec sprejel zadostne ukrepe, s katerimi lahko dokaže svojo zanesljivost kljub obstoju kršitev.

Če dobavitelj ni predložil dokazov za podizvajalca ali če jih je, pa naročnik oceni, da ti ukrepi ne zadoščajo, lahko dobavitelj zamenja podizvajalca v roku, ki ga določi investitor in ne sme biti daljši od petnajst (15) dni v skladu s 94. členom ZJN-3, ali sam prevzame del, ki ga je oddal v podizvajanje temu podizvajalcu, če ta zamenjava ali prevzem ne pomeni bistvene spremembe te pogodbe.

Če dobavitelj ni predložil dokazov zase ali za podizvajalca ali če jih je, pa naročnik oceni, da ti ukrepi ne zadoščajo, ali če dobavitelj ne prevzame del sam ali predlaga novega podizvajalca in če investitor v skladu s 94. členom ZJN-3 pravočasno predlaganega novega podizvajalca zavrne, se razvezni pogoj uresniči pod pogojem, da je od seznanitve naročnika s kršitvijo in do izteka veljavnosti te pogodbe še najmanj šest (6) mesecev.

V primeru izpolnitve razveznega pogoja se šteje, da je ta pogodba razvezana z dnem sklenitve nove pogodbe o izvedbi predmeta te pogodbe, investitor pa mora nov postopek oddaje javnega naročila začeti nemudoma, vendar najkasneje v šestdesetih (60) dneh od seznanitve s kršitvijo. Če investitor v tem roku ne začne novega postopka javnega naročil, se šteje, da je ta pogodba razvezana šestdeseti (60.) dan od seznanitve s kršitvijo.

#### KONČNE DOLOČBE

1. člen

Pogodbene kazni iz te pogodbe se ne izključujejo.

1. člen

Vsaka sprememba pogodbene obveznosti po tej pogodbi, mora biti narejena v obliki aneksa k tej pogodbi, podpišeta pa ga obe pogodbeni stranki. Določilo velja tudi v primeru višjega zneska po končnem obračunu izvedenih del.

1. člen

Pravice in obveznosti pogodbenih strank po tej pogodbi se presojajo v skladu s to pogodbo in razpisno dokumentacijo. Za vse zadeve, za kateri se stranki nista izrecno dogovorili, oziroma ne izhajajo iz razpisne dokumentacije, veljajo določila Obligacijskega zakonika (Uradni list RS, št. 97/07 - uradno prečiščeno besedilo, 64/16 – odl. US in 20/18).

Gradbene uzance se za urejanje pravic in obveznosti pogodbenih strank po tej pogodbi ne uporabljajo, razen če je tako določeno v tej pogodbi.

1. člen

Pogodba je sklenjena in postane veljavna, ko jo podpišeta obe pogodbeni stranki in ko naročnik prejme zahtevano finančno zavarovanje za dobro izvedbo pogodbenih obveznosti.

Pogodba velja do izpolnitve vseh obveznosti po tej pogodbi.

Ta pogodba zavezuje tudi morebitne vsakokratne pravne naslednike vsake od pogodbenih strank, kar velja zlasti tudi v primeru organizacijsko – statusnih ter lastninskih sprememb.

Določila te pogodbe so nična, v kolikor se ugotovi, da je pri pogodbi kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubil, ponudil ali dal kakšno nedovoljeno korist za: pridobitev posla, sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

1. člen

Ta pogodba je sestavljena in podpisana v petih (5) enakih izvodih, od katerih prejme naročnik tri (3) izvode, dobavitelj pa dva (2) izvoda.

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_ Datum: \_\_\_\_\_\_\_\_\_\_\_\_\_\_

Zadeva: \_\_\_\_\_\_\_\_\_ Zadeva: 4304-1/2026

DOBAVITELJ: NAROČNIK:

**--------------------- OBČINA BREŽICE**

Direktor/ica: Župan:

-------------------- Ivan Molan

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_