# Pogodba št.: \_\_\_\_\_\_\_\_\_\_\_\_\_

# VZOREC POGODBE

**Izvedba gradbeno obrtniških in inštalacijskih del OŠ Artiče – SKLOP 1**

ki jo dogovorita in skleneta

**OBČINA BREŽICE,** Cesta prvih borcev 18, 8250 Brežice, davčna številka SI34944745, matična številka 5880173000, ki jo zastopa župan Ivan Molan, v nadaljevanju naročnik

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,davčna številka

\_\_\_\_\_\_\_\_\_\_\_\_\_\_\_ , matična številka \_\_\_\_\_\_\_\_\_\_\_\_\_\_\_ , ki ga zastopa direktor/ica \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , v nadaljevanju izvajalec

**PREDMET IN OBSEG POGODBENIH DEL**

1. člen

S to pogodbo naročnik naroča, izvajalec pa prevzema v izvajanje dela:

**Rekonstrukcija in dograditev OŠ Artiče – SKLOP 1.**

Navedena dela se izvajalec zaveže izvesti:

* po osnovni ponudbi izvajalca št. \_\_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_, ki je priloga k tej pogodbi,
* v skladu z razpisnimi pogoji, ki so sestavni del te pogodbe.

Pogodba se sklepa na podlagi pravnomočne odločitve o izboru št. 4304-1/2026 z dne ---------------- (pravnomočnost: ------------).

Javno naročilo se financira iz sredstev proračuna Občine Brežice iz proračunske postavke »00106 – OŠ Artiče«.

Javno naročilo sofinancirajo:

* RS, Ministrstvo za vzgojo in izobraževanje,
* Eko sklad.

### OBVEZNOSTI NAROČNIKA

1. člen

V zvezi z izvajanjem s to pogodbo prevzetih del se naročnik obvezuje:

1. Izvajalcu pravočasno dati na razpolago vso dokumentacijo in informacije, s katerimi razpolaga in so za prevzeti obseg storitev potrebne.
2. Zagotoviti nadzor nad izvedbo del.
3. Tekoče obveščati izvajalca o vseh spremembah in na novo nastalih situacijah, ki bi lahko imele vpliv na izvršitev prevzetih storitev.
4. Zagotoviti kontinuirano spremljanje poteka del in sodelovati z izvajalcem s ciljem, da se prevzete storitve izvršijo pravočasno in v obojestransko zadovoljstvo.
5. Zagotoviti varnostni načrt ter koordinatorja za varnost in zdravje na gradbišču, v kolikor je to potrebno.

Naročnik se tudi obvezuje pravočasno dostaviti dokumentacijo za vse morebitne spremembe, skladno s terminskim planom izvajanja del, tako da bo napredovanje del lahko potekalo nemoteno.

**OBVEZNOSTI IZVAJALCA**

1. člen

V zvezi z izvajanjem s to pogodbo prevzetih del se izvajalec obvezuje, da bo:

* izvajal dela s skrbnostjo dobrega strokovnjaka po tehnični dokumentaciji in pogodbenem predračunu del,
* naročniku najpozneje v sedmih (7) delovnih dneh od podpisa te pogodbe predložil predlog terminskega in finančnega plana izvajanja del usklajen z rokom izvedbe del in dinamiko plačil iz te pogodbe, ki bo osnova za pripravo končnega terminskega in finančnega plana, izvajalec mora upoštevati, da se terminski plan ves čas usklajuje z naročnikom, OŠ Artiče oz. vrtcem in ostalimi akterji na gradbišču ter izvajalci za sklop 2 in 3,
* terminski plan uskladil v roku 10 delovnih dni od predloga terminskega plana,
* naročniku pred pričetkom del izročil seznam kadrov s podatki o vodjih posameznih vrst del,
* vgrajeval materiale, prefabrikate, elemente in opremo ustrezne kvalitete (I.A kvaliteta) po predpisih in standardih in v skladu s popisi del oz. ponudbenim predračunom,
* sodeloval na sestankih, ki jih po potrebi sklicuje naročnik, da strokovno obrazložijo rešitve in detajle, ki so vezani na predmet javnega naročila,
* zagotovi ogrevan prostor za redne tedenske koordinacije oz. sestanke,
* koordinator in usklajevalec izvajanja del za sklop 2 in sklop 3,
* pravočasno opozoril naročnika na vse nejasnosti iz obsega pogodbenih določil,
* pravočasno zavaroval predmet te pogodbe zoper vse zavarovalne rizike (delavce, material in opremo na gradbišču…) pri pristojni zavarovalnici in sicer za čas od prevzema dokumentacije do uspešne predaje predmeta te pogodbe naročniku,
* naročniku pred pričetkom del predložil elaborat organizacije gradbišča ter terminski plan izvajanja del usklajen z rokom izvedbe del in dinamiko plačil iz te pogodbe,
* zagotovil organizacijo gradbišča, postavitev pomožnih objektov in vzpostavil transportne poti v soglasju z lastniki zemljišč, če naročnik nima na voljo svojih zemljišč, v kolikor je to potrebno,
* izvedel ustrezno označitev gradbišča v skladu z Gradbenim zakonom (Uradni list RS, št. 199/21, 105/22 - ZZNŠPP, 78/23 - ZUNPEOVE, 95/23 - ZIUOPZP, 121/23 - skl. US, 131/23 - ZORZFS, 133/23, 85/24 - ZAID-A, 47/25 - odl. US, v nadaljevanju GZ-1) in Pravilnikom o gradbiščih (Uradni list RS, št. 55/08, 54/09 - popr., 61/17 - GZ, 199/21 - GZ-1),
* izvajal dela strokovno pravilno in kvalitetno v skladu z veljavno zakonodajo in tehničnimi predpisi, standardi in gradbenimi normativi,
* vodil vso predpisano dokumentacijo in zagotavljal ustrezno revizijsko sled, hrambo, vpogled v dokumentacijo in posredoval dokumentacijo naročniku,
* izvajal dela po terminskem in finančnem planu,
* redno vodil gradbeni dnevnik in knjigo obračunskih izmer,
* izročil naročniku pred vgradnjo materialov dokazila – ateste, certifikate o vgrajenih materialih in konstrukcijah oz. opremi in našravah ter dokazila o izpolnjevanju pogojev v povezavi z Uredbo o zelenem javnem naročanju (Uradni list RS, št. [51/17](https://www.uradni-list.si/glasilo-uradni-list-rs/vsebina/2017-01-2381), [64/19](https://www.uradni-list.si/glasilo-uradni-list-rs/vsebina/2019-01-2877), [121/21](https://www.uradni-list.si/glasilo-uradni-list-rs/vsebina/2021-01-2581), [132/23](https://www.uradni-list.si/glasilo-uradni-list-rs/vsebina/2023-01-4075) in [43/25](https://www.uradni-list.si/glasilo-uradni-list-rs/vsebina/2025-01-1761)), v skladu s projektom,
* po izvedbi del opravil predpisane preizkuse,
* z dopisom obvestil naročnika o pričetku in dokončanju del,
* med izvajanjem pogodbenih del samostojno poskrbel za vse potrebne ukrepe varstva

pri delu in varstva pred požarom, preprečitev škode tretjim osebam, postavitev ustreznih prometnih opozoril na gradbišču ter za izvajanje teh ukrepov in za posledice njihove morebitne opustitve prevzema polno odgovornost,

* po končanem delu/gradnji na svoje stroške pospravil gradbišče in ga očistil ter izvedel finalno čiščenje objekta, kar obsega čiščenje območja gradbišča in zgrajenega objekta in objekte v katere je izvajalec posegel pri izvajanju del ter objekte in naprave, ki jih je po krivdi izvajalca potrebno očistiti, odstranil preostali material, opremo in delovna sredstva, kakor tudi začasne objekte, ki jih je postavil; uredil okolico in ceste, ki jih je uporabljal ali je vanje posegal ter vzpostavil prvotno stanje komunalnih naprav, ki jih je med gradnjo uporabljal,
* skupaj z obvestilom o dokončanju gradbenih del po zaključku del dostavil naročniku:

• dokazila o zanesljivosti objekta,

• geodetski načrt novega stanja zemljišča po končani gradnji v skladu z geodetskimi predpisi kot topografsko-katastrski načrt, ki ga izdela pooblaščeni geodet,

• drugo dokumentacijo potrebno za oddajo popolne vloge za pridobitev uporabnega dovoljenja in izvedbo uspešnega prevzema del,

* predlog končnega obračuna izvedenih del,
* po uspešno opravljeni primopredaji del, ki so predmet te pogodbe, kot del obveznosti

po tej pogodbi, na poziv naročnika sodeloval na morebitnih sestankih, kontrolah, revizijah, predstavitvah ipd. ter podajal razlage o posameznih vprašanjih iz obsega ali

kvalitete izvedenih del,

- sodeloval pri tehničnem pregledu ter odpravil pomanjkljivosti, ki bi bile ugotovljene v postopku pridobivanja uporabnega dovoljenja za objekt,

* pred dokončanjem del naročniku izročiti program in način usposabljanja uporabnika opreme, po končanih delih pa uporabnika opreme usposobil za učinkovito uporabo opreme oz. vgrajenih naprav.

Izbrani ponudnik je dolžan organizirati in zavarovati gradbišče ter prevzeti plačilo ostalih stroškov (npr. električne energije, vode..) v obdobju izvajanja del, testiranja naprav vse do končne predaje objekta. Stroški obratovanja gradbišča (zavarovanje, električna energija, voda…) bremenijo izvajalca del za sklop 1.

Izvajalec mora pri izvedbi del upoštevati, da bo v objektu vrtca potekali programi predšolskega varstva in telovadnice, kjer poleg zobne ambulante delujejo tudi prostori šole (knjižnica, hišnik, skladišče) za kar mora omogočiti delovanje zagotoviti vodo, ogrevanje, električno energijo, internetne povezave ter protiprašno zaščititi te prostore. Objekt telovadnice se ogreva iz obstoječe kotlovnice vrtca. Dovod ogrevanja (sklenjena koncesijska pogodba s Petrol d.d.) je potrebno ohranjati veš čas izvajanja del. O morebitnih prestavitvah se obvešča Petrol d.d. Izvajalec mora zagotoviti čim manj moteno delo v vrtcu in telovadnici, kar zagotovi z ustrezno organizacijo in vodenjem gradbišča (hrup, prah…). Otrokom, staršem, obiskovalcem in zaposlenim OŠ Artiče ter drugim nepooblaščenim osebam je potrebno z ustreznimi zaščitami onemogočiti dostop na gradbišče.

Izvajalec mora pripraviti naročniku vso dokumentacijo kot jo zahteva Eko sklad, Slovenski okoljski javni sklad in Ministrstvo za vzgojo in izobraževanje, ki sta sofinancerja projekta.

Izvajalec je dolžan na svoje stroške zavarovati svoje delo in material pred škodo oz. uničenjem za ves čas do dneva končne predaje izvedenih del po tej pogodbi naročniku. Izvajalec zavaruje dela, materiale in dobavljeno opremo pred običajnimi nevarnostmi, ki se določijo glede na okoliščine, katere bi v danem primeru vplivale na njihov nastanek, do njihove polne vrednosti. Prav tako je dolžan zavarovati tudi dodatne nevarnosti (poplava, visoka voda ipd.).

Izvajalec ima sklenjeno ustrezno zavarovanje za škodo, ki bi utegnila nastati naročniku ali tretjim osebam v zvezi z opravljanjem njegove dejavnosti v višini najmanj 200.000,00 EUR v skladu s 16. členom GZ-1.

Izvajalec izjavlja, da:

* je seznanjen s posebnimi pogoji izvajanja del na lokacijah gradnje in da so ti pogoji upoštevani pri določitvi cene in rokov za izvajanje del po tej pogodbi;
* prevzema polno odgovornost v primeru napak na izvedenih delih po tej pogodbi, če so te posledica gradnje oz. uporabljenih materialov;
* se zavezuje znotraj garancijskih rokov na pisno zahtevo naročnika odpraviti napake na lastne stroške. Po odpravi napake začnejo teči garancijski roki za nove storitve oz. materiale znova, skladno z določili te pogodbe.

1. člen

Izvajalec izjavlja, da mu je poznan predmet pogodbe in vsi riziki, ki bodo spremljali delo, da je seznanjen z razpisnimi zahtevami ter da so mu razumljivi in jasni pogoji in okoliščine za pravilno izpolnitev pogodbenih obveznosti. Izjavlja tudi, da je seznanjen s posebnimi pogoji izvajanja del na gradbišču in da so ti pogoji upoštevani pri določitvi cene in rokov za izvajanje del po tej pogodb.

Izvajalec je dolžan pred izvedbo posameznih del o vseh okoliščinah, ki bi lahko vplivale na obveznosti strank po tej pogodbi, naročnika nemudoma pisno obvestiti. Izvajalec lahko uveljavlja morebitne zahtevke do naročnika iz tega naslova le od dne, ko je naročnik prejel pisno obvestilo izvajalca.

V kolikor izvajalec pred vgradnjo posameznih materialov oz. opreme naročniku ne bo dostavil ustreznih dokazil iz prvega odstavka 3. člena te pogodbe, bo naročnik pričel s postopkom prekinitve pogodbe za izvedbo predmetnega javnega naročila ter unovčitvijo garancije za dobro izvedbo del.

Izvajalec se obvezuje, da bo dela po potrebi izvajal tudi izven normalnega delovnega časa, ne da bi za to zahteval posebna denarna nadomestila.

Izvajalec izrecno potrjuje, da je seznanjen s tehnično dokumentacijo, po kateri bo dela izvajal, ter stanjem objekta, ki je predmet te pogodbe. Nepoznavanje ali nejasnost tehnične dokumentacije iz postopka javnega naročila ne more biti predmet zahtev po dodatnih delih.

1. člen

Izvajalec je dolžan zavarovati gradbišče in onemogočiti dostop do gradbišča vsem osebam, ki ne sodelujejo pri rekonstrukciji in dograditvi OŠ Artiče oz. na delih gradbišča, kjer gradnja poteka na površinah, ki so javno dostopne, zagotoviti varnost na gradbišču, tudi za vse tiste osebe, ki ne sodelujejo pri rekonstrukciji in dograditvi OŠ Artiče.

Izvajalec mora pri izvedbi del upoštevati, da mora zagotoviti dostopanje do objektov in zemljišč na področju gradnje, izvajati ukrepe za zmanjšanje negativnih učinkov gradnje na minimum (npr. preprečiti prašenje…) ter tudi omogočiti prevoznost območja gradnje oz. zagotoviti primerne obvoze, za kar pokriva stroške v okviru oddane ponudbe. Temu ustrezno mora urediti in zavarovati dostop do gradbišča.

Prav tako mora izvajalec omogočiti nemoteno življenje in delo v objektih v neposredni bližini izvajanja del. V primeru izvajanja del, ki bodo motila okoliške prebivalce in uporabnike objektov v neposredni bližini izvajanja del, jih je potrebno o tem na primeren način obvestiti (npr. pisno v nabiralnike, sredstva javnega obveščanja).

1. člen

Izvajalec mora pri izvedbi del upoštevati, da bo v objektu vrtca in telovadnice potekali programi osnovnošolskega izobraževanja in predšolskega varstva ter vadbe športnih društev oz. skupin. Izvajalec mora ves čas zagotavljati čim manj moteno in varno delo v vrtcu in telovadnici, kar mora zagotoviti z ustrezno organizacijo in vodenjem gradbišča. Temu ustrezno mora urediti in zavarovati dostop do gradbišča. Otrokom, staršem, obiskovalcem in zaposlenim OŠ Artiče ter drugim nepooblaščenim osebam je potrebno z ustreznimi zaščitami onemogočiti dostop do gradbišča.

**ZAVAROVANJE DOBRE IZVEDBE DEL**

1. člen

Za zavarovanje dobre izvedbe se izvajalec zavezuje naročniku najpozneje v sedmih (7) delovnih dneh od prejema pisnega poziva naročnika izročiti garancijo banke ali zavarovalnice, ki bo brezpogojna, plačljiva na prvi poziv in nepreklicna, v višini 10% (deset odstotkov) pogodbene vrednosti z DDV kot jamstvo za kvalitetno in pravočasno izvršitev del in mora biti veljavna najmanj za devetdeset (90) dni daljša od končnega prevzema del.

Finančni instrument lahko naročnik unovči v naslednjih primerih:

* v primeru izvajalčevega odstopa od pogodbe pred ali med izvedbo del po izvajalčevi odgovornosti ali
* v primeru, da z deli ne prične v pogodbenem roku, ali
* izvajalec naročniku poda zavajajoče ali lažne informacije, podatke ali dokumente, zaradi česar mora naročnik javno naročilo razveljaviti ali modificirati, ali
* v primeru, da naročnik odstopi od pogodbe po krivdi izvajalca, ali
* v primeru nekvalitetne izvedbe del in dobave nekvalitetnih in neustreznih materialov ali opreme ali dobave in vgradnje materialov ali opreme, ki ni skladna z njegovo ponudbo in za zamenjavo ni pridobil soglasja naročnika, ali
* če naročnik med izvajanjem del ugotovi, da dela dejansko izvaja subjekt, ki ni izvajalec, priglašeni podizvajalec ali partner v skupnem nastopu (kadar ponudnik oddaja ponudbo v skupnem nastopu), ali
* v primeru, da naročniku ne bo izročil ustreznih dokazil - ateste, certifikate ter dokazila o izpolnjevanju pogojev iz točke B.III.2.6 razpisne dokumentacije v povezavi z Uredbo o zelenem javnem naročanju, ali
* v primeru neplačila potrjenih obveznosti izvajalca do njegovih podizvajalcev, ki jih ti izkažejo z verodostojnimi knjigovodstvenimi in drugimi listinami, ali
* v primeru nepravočasnega oz. neažurnega izvajanja del v smislu pogodbe ali če izvajalec ne dokonča del v pogodbenem roku, ali
* za poravnavo stroškov in škode, ki bi nastala z nepravočasno ali nekvalitetno izvedbo del, ali
* če izvajalec naročniku povzroči škodo, ki je ne povrne v roku 8 dni po pozivu naročnika, ali
* če izvajalec v roku, ki ga določi naročnik, ne odpravi morebitnih pomanjkljivosti, ali
* če izvajalec ne dostavi podaljšanja veljavnosti instrumenta zavarovanja do roka, ki se opredeli v aneksu k pogodbi v primeru sporazumnega podaljšanja roka, ali,
* če izvajalec ne dostavi ustrezno zvišanje instrumenta zavarovanja do roka, ki se opredeli v aneksu k pogodbi v primeru, da se osnovna pogodbena vrednost poveča za več kot 10%, ali
* če izvajalec ne dostavi ustreznega instrumenta zavarovanja za odpravo napak v garancijski dobi v pogodbenem roku ali
* v primeru stečaja, likvidacijskega postopka ali drugega postopka, katerega posledica ali namen je prenehanje poslovanja izvajalca ali katerikoli drug postopek, podoben navedenim postopkom, skladno s predpisi države, v kateri ima izvajalec sedež, ali
* v vseh drugih primerih, ko izvajalec ne izpolnjuje svojih pogodbenih obveznosti.

Če se v času trajanja izvedbe pogodbe spremenijo določila te pogodbe, lahko naročnik zahteva temu ustrezno spremembo garancije.

PODIZVAJALCI

1. člen

Izvajalec bo dela po tej pogodbi izvedel brez podizvajalcev.

*S PODIZVAJALCI*

*Poleg izvajalca sodelujejo pri izvedbi del tudi naslednji podizvajalci:*

1. *-------------------, davčna številka:--------------, matična št: ---------------, ki ga zastopa ------------------------, ki* ***zahteva/ne zahteva*** *neposrednega plačila za izvedbo --------------------------.*

*Obveznosti se izvedejo v rokih in obsegu, kot je to določeno s pogodbo, sklenjeno med ----------------------------------- v skupni vrednosti -------------------- EUR brez DDV.*

*Sestavni del te pogodbe za posameznega podizvajalca so naslednji dokumenti:*

1. *kopije pogodb med izvajalcem in posameznim podizvajalcem s pogodbenim predračunom. Pogodba mora vsebovati najmanj naslednje podatke:*

* *osnovne podatke podizvajalca (naziv, polni naslov, matična številka, davčna številka in transakcijski račun),*
* *predmet, količina, vrednost, kraj in rok izvedbe (pogodbeni predračun)*
* *ter rok za izvedbo teh del.*

1. *soglasje podizvajalca za neposredna plačila, v kolikor podizvajalec to zahteva.*

*Izvajalec se zavezuje najpozneje v sedmih (7) delovnih dneh od podpisa te pogodbe naročniku dostaviti kopije pogodb med izvajalcem in posameznim podizvajalcem iz prvega odstavka tega člena.*

1. *člen*

*Izvajalec pooblašča naročnika za izvajanje neposrednih plačil podizvajalcem iz prejšnjega člena te pogodbe, ki to zahtevajo.*

*Na podlagi zakonske obveze naročnika, pooblastila izvajalca iz prejšnjega odstavka tega člena ter zahteve podizvajalca po neposrednih plačilih, se neposredna plačila naročnika podizvajalcu izvajajo v smislu cesijskih pogodb.*

*Naročnik bo svoj del obveznosti podizvajalcu plačeval v rokih in na način, ki veljajo za glavnega izvajalca.*

1. člen

Izvajalec mora v primeru morebitne zamenjave podizvajalca ali sklenitve pogodbe z novim podizvajalcem, pred spremembo oz. uvedbo podizvajalca o tem pridobiti pisno privolitev naročnika. Izbrani izvajalec mora v petih (5) dneh po prejemu naročnikove privolitve naročniku predložiti:

* v primeru spremembe podizvajalca - izjavo, da je poravnal vse nesporne obveznosti prvotnemu podizvajalcu, če je bil le-ta zamenjan,
* pooblastilo za plačilo opravljenih in prevzetih del oziroma dobav neposredno novemu podizvajalcu,
* zahtevo podizvajalca za neposredna plačila, v kolikor podizvajalec to zahteva,
* kopijo pogodbe med izvajalcem in podizvajalcem s pogodbenim predračunom Pogodba mora vsebovati najmanj naslednje podatke:
* osnovne podatke podizvajalca (naziv, polni naslov, matična številka, davčna številka in transakcijski račun),
* predmet, količina, vrednost, kraj in rok izvedbe (pogodbeni predračun)
* ter rok za izvedbo teh del,
* izjavo podizvajalca o izpolnjevanju pogojev (obrazec iz razpisne dokumentacije);
* potrdilo o plačanih davkih in prispevkih na dan podpisa pogodbe med izvajalcem in podizvajalcem, če tako zahteva naročnika.
* obrazec ESPD izpolnjen s strani podizvajalca v skladu z določili 79. člena Zakona o javnem naročanju (Uradni list RS, št. 91/15, Uradni list Evropske unije, št. 307/15, 307/15, 337/17, 337/17, Uradni list RS, št. 14/18, 69/19 - skl. US, Uradni list Evropske unije, št. 279/19, 279/19, Uradni list RS, št. 49/20 - ZIUZEOP, 80/20 - ZIUOOPE, 152/20 - ZZUOOP, 175/20 - ZIUOPDVE, 15/21 - ZDUOP, 112/21 - ZNUPZ, 206/21 - ZDUPŠOP, 121/21, Uradni list Evropske unije, št. 398/21, 398/21, Uradni list RS, št. 10/22, 74/22 - odl. US, 100/22 - ZNUZSZS, 141/22 - ZNUNBZ, 158/22 - ZNPOVCE, 28/23, 88/23 - ZOPNN-F, 95/23 - ZIUOPZP, 131/23 - ZORZFS, Uradni list Evropske unije, št. 1611/23, 1611/23 – v nadaljevanju: ZJN-3).

Šele po prejemu dokazil, da podizvajalec izpolnjuje vse pogoje, ki so bili določeni za prvotnega podizvajalca, bo smel podizvajalec pričeti z deli, naročnik in izvajalec pa skleneta ustrezen aneks k tej pogodbi. Kjer je izpolnjevanje pogojev vezano na točno določen datum, se upošteva datum, ko je glavni izvajalec naročniku podal predlog za zamenjavo oz. uvedbo novega podizvajalca.

Vsa določila te pogodbe veljajo tudi za podizvajalce podizvajalcev.

1. člen

Če neposredno plačilo podizvajalcu v skladu z 94. členom ZJN-3 ni obvezno oz. ni izvedeno, bo naročnik od glavnega izvajalca zahteval, da mu najpozneje v šestdesetih (60) dneh od plačila končnega računa oz. situacije pošlje pisno izjavo in pisno izjavo podizvajalca, da je podizvajalec prejel plačilo za izvedene gradnje, storitve oz. dobavljeno blago neposredno povezano s predmetnim javnim naročilom. To velja za vse podizvajalce, ki nastopajo pri izvedbi predmeta te pogodbe in niso prejemali neposrednih plačil.

**POGODBENA VREDNOST DEL**

1. člen

Vrednost pogodbenih del je dogovorjena in vezana na pogodbeni predračun izvajalca številka \_\_\_\_\_\_\_\_\_\_\_\_\_\_\_\_\_\_\_\_\_\_ dne \_\_\_\_\_\_\_\_\_\_\_\_\_\_\_\_ in znaša:

|  |  |  |  |
| --- | --- | --- | --- |
| 1 | Pogodbena cena brez DDV |  | EUR |
| 2 | Popust \_\_\_\_\_\_\_\_\_\_ % |  | EUR |
| 3 | Skupaj 1 - 2 (brez DDV) |  | EUR |
| 4 | DDV \_\_\_\_\_ % |  | EUR |
| **5** | **Pogodbena cena z DDV**  **( 3 + 4 )** |  | **EUR** |

(točka 5 z besedo:………………………………………………………………………………..)

Neto pogodbene cene na enoto posamezne postavke iz popisa del so fiksne in dokončne do zaključka izvedbe javnega naročila.

Popust iz zgornje tabele velja za vse postavke v pogodbenem predračunu. Popust se obračuna v rekapitulaciji.

# NAČIN PLAČILA

1. člen

Vse poslovanje se vrši v elektronski obliki - izstavitev e-računov.

Naročnik bo izvršena dela plačal izvajalcu  na podlagi potrjenih e-računov v skladu z določili iz poglavja "Načini obračunavanja opravljenih del" te pogodbe, pri čemer bo naročnik svoj del obveznosti plačeval tako, da bo nesporni del e-računa plačal trideseti (30.) dan od uradnega prejema dokumenta oz. v skladu z določili te pogodbe.

Obvezne priloge e-računa so:

* specifikacija pogodbenega predračuna, iz katerega je razvidna vsebina in obseg obračunanih del (situacija) in
* s strani izvajalca potrjeni računi podizvajalcev.

Za datum prejema e-računa se šteje datum, ko je izvajalec e-račun pravilno in z ustreznimi prilogami oddal na UJPnet. Plačilni rok prične teči naslednji dan po prejemu e-računa.

Za vse morebitne obračunane kazni po tej pogodbi, bo izvajalec naročniku izstavljal e-dobropis v skladu z določili te pogodbe.

Naročnik se za dela iz te pogodbe ne šteje za davčnega zavezanca – vse storitve iz te pogodbe bodo opravljene za našo redno neobdavčljivo dejavnost.

## Naročnik  bo  nakazal  sredstva na transakcijski  račun  izvajalca  št. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pri \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

V primeru zamude plačila s strani naročnika po potrjenem in zapadlem e-računu je izvajalec upravičen do zakonsko predpisanih zamudnih obresti.

Z namenom gospodarnega ravnanja s proračunskimi sredstvi naročnik lahko, v primeru dobrega likvidnega stanja ter ob predhodnem dogovoru in izstavitvi e-dobropisa poslovnega partnerja v višini najmanj 0,5% od izstavljenega računa, izvede predčasno plačilo.

**ZASTAVA ALI ODSTOP TERJATEV**

1. člen

Pogodbeni stranki se izrecno sporazumeta, da izvajalec ne bo zastavil ali odstopil terjatve, ki jo ima do naročnika iz naslova te pogodbe, zastavnemu upniku oz. banki za najem kredita ali drugi osebi, brez izrecnega predhodnega pisnega soglasja naročnika.

Stranki soglašata, da zastava ali odstop terjatev v nasprotju z določilom pogodbe iz prejšnjega odstavka pomeni kršitev pogodbenih določil, zaradi česar lahko naročnik izvajalcu zaračuna pogodbeno kazen v višini 5% (pet odstotkov) od vrednosti pogodbenih del brez DDV.

Pogodbena kazen iz tega člena se obračuna z e-dobropisom k prvemu naslednjemu e-računu.

**POGODBENI ROKI**

1. člen

Izvajalec se obvezuje pričeti z izvajanjem s to pogodbo prevzetih obveznosti po dogovoru z naročnikom in uporabnikom objekta, najkasneje 1. 7. 2026.

**Rok za končni prevzem objekta / vseh pogodbenih del je 31. 5. 2028**.

Za datum končnega prevzema objekta/vseh pogodbenih del šteje datum podpisa zapisnika o končnem prevzemu objekta (po odpravi kakovostnih pomanjkljivosti) in pridobitvi pravnomočnega uporabnega dovoljenja.

Končni prevzem izvedenih del (po odpravi kakovostnih pomanjkljivosti) se predvidoma opravi v 30 dneh od dneva, ko naročnik prejme popolno obvestilo izvajalca o dokončanju del, vendar ne pred pridobitvijo uporabnega dovoljenja za objekt.

Pregled rokov za izvedbo posameznih del/opravil po pogodbi:

|  |  |  |  |  |
| --- | --- | --- | --- | --- |
| **Zap.** | **Aktivnost** | **Rok** | **Dokazila** | **Obračun izvedenih del** |
| 1. | Dokončanje pogodbenih del. |  | 1. Obvestilo o dokončanju del  2. Vsa dokumentacijo, potrebno za oddajo popolne vloge za tehnični pregled in prevzem objekta  3. Predlog končnega obračuna izvedenih del | Največ do 90% pogodbene vrednosti |
| 2. | Kvalitativni in kakovostni pregled | Sklic komisije v roku 5 dni od obvestila o dokončanju del | 1 . Zapisnik o kakovostnem pregledu |  |
| 3. | Odprava pomanjkljivosti in uskladitev končnega obračuna izvedenih del | Predvidoma v 30 dneh od obvestila o dokončanju del | 1. Zapisnik o prevzemu del | Največ do 95% končnega obračuna izvedenih del |
| 4. | Končni prevzem objekta / vseh pogodbenih del | Po odpravi vseh pomanjkljivosti **IN** pridobitvi uporabnega dovoljenja **31.5.2028** | 1. Zapisnik o končnem prevzemu objekta, v katerem določen rok za dostavo garancije za odpravo napak v garancijski dobi. | Razlika do končne pogodbene vrednosti / končnega obračuna izvedenih del (plačilo po pridobitvi garancije za odpravo napak) |

Izvajalec mora dinamiko izvajanja del, v skladu z roki iz te pogodbe, prilagoditi tako, da bo:

* do 28.11.2026 izvedel in obračunal dela v predvideni kumulativni višini najmanj 1.350.000,00 EUR z DDV in
* do 28.11.2027 izvedel in obračunal dela v predvideni kumulativni višini 6.210.005,86 EUR z DDV.

1. člen

Če izvajalec zamuja glede na terminski plan izvajanja del ali glede na rok dokončanja del, je o tem dolžan takoj pisno obvestiti naročnika ter ga zaprositi za podaljšanje roka dokončanja, kar se dogovori in potrdi pisno v obliki aneksa k osnovni pogodbi, če se naročnik s podaljšanjem roka strinja.

1. člen

Izvajalec ima pravico do podaljšanja pogodbenih rokov v skladu z 41. členom Posebnih gradbenih uzanc 2020 (december 2020), v nadaljevanju Gradbene uzance.

Ne glede na prejšnji odstavek tega člena se lahko pogodbeni rok podaljša tudi v drugih primerih, če s tem soglaša naročnik in pod pogoji, ki jih določi naročnik.

Podaljšanje pogodbenega roka mora izvajalec zahtevati od naročnika takoj, ko ugotovi katerega od vzrokov navedenih v tem členu, najkasneje pa v roku dveh (2) dni.

Zahteva za podaljšanje pogodbenega roka mora biti strokovno utemeljena z navedbo števila dni predvidenega podaljšanja pogodbenega roka in vseh posledic, ki jih to podaljšanje povzroči.

V kolikor naročnik v roku desetih (10) dni od vročitve pisnega zahtevka ne poda pisnega odgovora na zahtevo za podaljšanje pogodbenega roka se šteje, da zahtevo zavrača.

V primeru dogovorjenega podaljšanja roka dokončanja del mora izvajalec predložiti ustrezno podaljšan finančni instrument za dobro pogodbenih obveznosti v skladu z določili 7. člena te pogodbe. V primeru, da izvajalec ne dostavi podaljšanja finančnega instrumenta za dobro izvedbo del do roka, opredeljenega v aneksu k pogodbi, lahko naročnik unovči garancijo za dobro izvedbo del, ki jo je naročnik od izvajalca pridobil ob podpisu pogodbe.

**NAČIN OBRAČUNAVANJA OPRAVLJENIH DEL**

1. člen

Dela se izvedejo po sistemu »dejansko izvedenih del in količin«.

Izvedena dela se obračunavajo v skladu z dinamiko izvajanja del na podlagi začasnih e-računov oz. e-situacij, pri čemer sme izvajalec do roka za dokončanje GOI del naročniku obračunati dela do največ 90% pogodbene vrednosti, po zapisniku o prevzemu del naročniku zaračuna razliko do 95% vrednosti končnega obračuna izvedenih del. Preostalih 5% končnega obračuna izvedenih del bo izvajalec naročniku zaračunal s končnim e-računom po končnem prevzemu objekta (po odpravi vseh pomanjkljivosti in pridobitvi pravnomočnega uporabnega dovoljenja) in predaji ustrezne garancije za odpravo napak v garancijski dobi.

Dinamika plačil sledi dinamiki izvajanja del oz. izstavljanju situacij.

Dela, ki niso opredeljena v tej pogodbi in niso pisno naročena s strani naročnika, ne morejo biti predmet obračuna.

Opravljena dela bo izbrani izvajalec obračunal po cenah za enoto iz predračuna in po dejansko izvršenih količinah, potrjenih v knjigi obračunskih izmer.

Obračun potrdita naročnik in nadzorni organ.

1. člen

Obračunavanje del bo izvajalec opravil z izstavitvijo začasnih in končnega e-računa, pri čemer mora izvajalec pri podaji cen izhajati iz ponudbene dokumentacije (predračuna), ki je sestavni del te pogodbe. Pri izstavitvi e-računa se mora izvajalec sklicevati na številko pogodbe. Na posameznem e-računu mora izvajalec specificirati obveznosti za plačila, ki jih je izvedel sam, in dela, ki so jih izvedli posamezni podizvajalci oz. mora e-račun vključevati delilnik sredstev po posameznih podizvajalcih z navedbo računa podizvajalca.

Izvajalec izstavlja naročniku mesečne e-račune, potrjene s strani strokovnega nadzora, do desetega (10.) v mesecu za pretekli mesec. Naročnik potrdi njihov prejem in si pridržuje pravico, da v osmih (8) dneh še sam preveri e-račun in preuči vsa dejstva, ki bi morebiti vplivala na izplačilo. Naročnik je dolžan v osmih (8) dneh od prejema potrditi nesporni del e-računa, o spornem delu pa v tem roku podati ugovor in o tem obvesti izvajalca. Naročnik izvajalcu izroči en potrjen izvod e-računa.

Naročnik izvede plačilo nespornega dela, za grajani del e-računa mora izvajalec naročniku izstaviti e-dobropis.

Grajani račun v delu, v katerem je bil ugovarjan, do rešitve ugovora ne šteje za zapadlega.

Izvajalec se strinja, da bo naročnik izvršena dela plačal na podlagi potrjenih mesečnih e-računov.

Na e-računu oz. prilogi k e-računu mora biti prikazan tudi skupni znesek za že opravljena dela.

1. člen

V primeru, da so v e-računu obračunana dela, ki niso bila potrjena v gradbeni knjigi s strani nadzora, ali naročnik ni potrdil obračuna oz. situacije, na katero se e-račun nanaša, se lahko e-račun zavrne v celoti. E-račun se lahko zavrne v celoti tudi, če ni ustrezno označen, opremljen oziroma potrjen s strani nadzora.

Končni obračunski e-račun bo izvajalec predložil v petih (5) delovnih dneh po končnem prevzemu objekta/vseh pogodbenih del, to je po odpravi vseh pomanjkljivosti in pridobitvi uporabnega dovoljenja. Naročnik bo končni e-račun potrdil in plačal pod pogojem, da mu izvajalec predhodno predloži zavarovanje za odpravo napak v garancijski dobi.

**POGODBENA KAZEN, POVZROČENA ŠKODA IN DODATNI STROŠKI**

1. člen

Če izvajalec po svoji krivdi ne bo izvršil pogodbenih del v dogovorjenem roku ali v sporazumno podaljšanem roku, je dolžan plačati naročniku pogodbeno kazen za zamudo del v višini 0,2% (nič cela dva odstotka) od pogodbene vrednosti del brez DDV za vsak zamujeni koledarski dan.

Skupni znesek pogodbene kazni ne sme presegati 10% (deset odstotkov) pogodbene vrednosti del brez DDV.

Pogodbeni stranki soglašata, da pravica zaračunati pogodbeno kazen za zamudo del ni pogojena z nastankom škode naročniku. Povračilo tako nastale škode bo naročnik uveljavljal po splošnih načelih odškodninske odgovornosti, neodvisno od uveljavljanja pogodbene kazni iz tega člena pogodbe. Za poplačilo nastalih stroškov in škode lahko naročnik unovči finančni instrument za dobro izvedbo pogodbenih obveznosti, v kolikor pa le-to ne zadostuje, mora izvajalec plačati razliko do polne višine nastalih stroškov in škode v tridesetih (30) dneh od prejema pisnega zahtevka naročnika.

1. člen

V primeru, da izvajalec ne bo izvršil pogodbenih del ali pa jih bo izvršil neustrezno ali nepopolno (da bodo neuporabna oz. bodo povzročila pri naročniku dodatne stroške), jih lahko naročnik na izključno stroške izvajalca naroči pri drugem izvajalcu, v kolikor je predhodno naročnik v celoti izpolnil svoje obveznosti po tej pogodbi, pri čemer je izvajalec naročniku dolžan vrniti zneske, prejete na osnovi te pogodbe, skupaj s pripadajočimi zakonskimi zamudnimi obrestmi, ki tečejo od dneva prejema dalje.

**PREVZEM DEL**

1. člen

Ko so vsa pogodbena dela končana, mora izvajalec najkasneje v petih (5) delovnih dneh o tem pisno obvesti naročnika. K obvestilu o dokončanju del mora izvajalec predložiti tudi vse listine in dokumente, skladno z določili GZ-1 oz. drugo predmetno zakonodajo ter v skladu z določili te pogodbe, potrebne za oddajo vloge za tehnični pregled in prevzem objekta.

Komisija za prevzem del je sestavljena iz predstavnikov naročnika, strokovnega nadzora, izvajalca ter končnih uporabnikov objekta.

Naročnik mora sklicati sestanek komisije najpozneje v petih (5) delovnih dneh po prejemu obvestila izvajalca o dokončanju del.

1. člen

Komisija mora kvalitativno in kvantitativno pregledati vsa opravljena dela po pogodbi. O kakovostnem pregledu se sestavi zapisnik o kakovostnem pregledu.

V primeru, da so pri kakovostnem pregledu ugotovljene kakršnekoli napake, pomanjkljivosti ali odstopanja od pogodbeno dogovorjenih del vključno z morebitnimi napakami, ko dobave ali dela ne bodo izvedena v I.A kvaliteti in po predhodno sprejetih in potrjenih vzorcih s strani naročnika, se navedejo v zapisniku, izvajalcu pa se določi rok za njihovo odpravo.

V primeru, da dela ali oprema niso izvedena oz. dobavljena v dogovorjeni kakovosti, jih naročnik lahko prevzame, če je to za naročnika smotrno in če so izvedena dela oz. dobavljena oprema v kakovosti, ki je za naročnika sprejemljiva. Pri takšnih delih/opremi se obračuna odbitek na nekvaliteto, ki znaša najmanj 25 % teh del oz. opreme.

Če izvajalec ne odpravi napak v dogovorjenem roku, jih je po načelu dobrega gospodarja, upravičen odpraviti naročnik na račun izvajalca. Za pokritje teh stroškov bo naročnik unovčil finančni instrument za dobro izvedbo pogodbenih obveznosti. V kolikor le-to ne zadostuje, mora izvajalec plačati razliko do polne višine nastalih stroškov in škode v tridesetih (30) dneh od datuma prejema pisnega zahtevka naročnika.Naročnik si v tem primeru zaračuna v breme izvajalca 5% (pet odstotkov) na vrednost storitve za kritje svojih manipulativnih stroškov.

V primeru, da pri kakovostnem pregledu niso ugotovljene napake, odstopanja ali pomanjkljivosti, se v zapisnik o kakovostnem pregledu navede tudi, da so izpolnjeni pogoji za prevzem.

1. člen

Po odpravi morebitnih pomanjkljivosti ali napak, ugotovljenih v zapisniku o kakovostnem pregledu, izvajalec ponovno pisno obvesti naročnika, da so dela po pogodbi končana. Pregled in prevzem izvedenih del opravi komisija v roku in na način, določen v 23. in 24. členu.

Naročnik prevzame od izvajalca pogodbena dela pod pogojem, da komisija v zapisniku o prevzemu del ugotovi, da so vsa dela v celoti in kvalitetno izvedena v skladu s pogodbo in navodili naročnika, da služijo svojemu namenu, območje izvajanja del pa je urejeno, nepoškodovano in očiščeno. V zapisniku se, med drugim:

* opravi končni obračun izvedenih del, če je to potrebno,
* opredeli višina morebitnih kazni po tej pogodbi,
* določi skrajni rok, do katerega mora izvajalec naročniku izročiti ustrezen instrument zavarovanja za odpravo napak v garancijski dobi v skladu z določili te pogodbe,
* popišejo vse listine, ki jih je izvajalec predal ali dolžan predati naročniku (npr. certifikati, navodila za obratovanje, šifre …).

Podpisani zapisnik o prevzemu del, pridobljeno uporabno dovoljenje ter izročen instrument zavarovanja za odpravo napak v garancijski dobi so podlaga za izstavitev končnega e-računa in uveljavljanje pravice do plačila.

Pogodbeni predstavniki  morajo svoje delo zaključiti v desetih (10) dneh  po  prejemu pisnega obvestila izvajalca o dokončanju vseh del o odpravi napak iz zapisnika o kakovostnem pregledu. Naročnik in izvajalec soglašata,  da  je končni obračun dokončen, če v roku petih (5) delovnih dneh od podpisa  zapisnika o prevzemu del nanj ne data pisnih pripomb.

KONČNI PREVZEM OBJEKTA

1. člen

Končni prevzem objekta se opravi, ko:

* je uspešno opravljen prevzemu del v skladu z določili prejšnjega poglavja te pogodbe in
* je pridobljeno pravnomočno uporabno dovoljenje za objekt.

Naročnik mora sklicati sestanek komisije najpozneje v petih (5) delovnih dneh po zadnjem dogodku iz prejšnjega odstavka tega člena.

Komisija za prevzem predmeta pogodbe je sestavljena iz predstavnikov naročnika, strokovnega nadzora, izvajalca in končnega uporabnika objekta oz. opreme.

V zapisniku o končnem prevzemu objekta se določi višina in rok za dostavo garancije za odpravo napak v garancijski dobi.

## ODPRAVA NAPAK OZIROMA POMANKLJIVOSTI TER GARANCIJSKA DOBA

1. člen

Garancijska doba za izvedena dela in vgrajene materiale **je deset (10) let** garancijo od datuma končnega zapisniškega prevzema vseh pogodbenih del.

Za opremo oz. naprave se upošteva čas veljavnosti garancijske dobe proizvajalcev, vendar ne manj kot **pet (5)** **let** od datuma končnega zapisniškega prevzema vseh pogodbenih del.

Izvajalec jamči za morebitne napake v izdelavi gradnje, ki zadevajo njeno solidnost, ki se pokažejo v desetih (10) letih od izročitve in končnega prevzema objekta.

Garancijski rok teče od uspešnega končnega zapisniškega prevzema izvedenih del.

Izbrani izvajalec jamči za morebitne napake v izvedbi gradnje, ki zadevajo njeno solidnost, ki se pokažejo v desetih letih od izročitve in prevzema del.

1. člen

Za zavarovanje odprave napak v garancijski dobi bo izvajalec v roku 7 (sedmih) delovnih dni po uspešnem končnem prevzemu objekta naročniku izročil garancijo banke ali zavarovalnice za odpravo napak v garancijski dobi, ki bo brezpogojna, plačljiva na prvi poziv in nepreklicna, v višini 5% (pet odstotkov) končnega obračuna vseh izvedenih del z DDV brez morebitnih obračunanih pogodbenih kazni z veljavnostjo za najmanj šestdeset (60) dni daljšo od garancijskega obdobja, za katerega je izdana.

Garancija je namenjena tako odpravi stvarnih napak dela oz. vgrajenih materialov kot tudi za odpravo napak pri solidnosti gradnje.

Izvajalec bo naročniku izročal garancijske listine za posamezna garancijska obdobja in sicer:

1. Prvo garancijsko obdobje: Prvo, drugo, tretje, četrto in peto leto.

2. Drugo garancijsko obdobje: Šesto, sedmo, osmo, deveto in deseto leto.

Garancijsko listino za prvo garancijsko obdobje (prvih pet let) mora izvajalec naročniku izročiti roku v 7 (sedmih) delovnih dni po uspešnem končnem prevzemu objekta.

Garancijsko listino za prvo garancijsko obdobje (prvi dve leti) mora izvajalec naročniku izročiti roku v 7 (sedmih) delovnih dni po uspešnem končnem prevzemu objekta. V primeru, da izvajalec ne predloži garancije banke za odpravo napak za prvo garancijsko obdobje, naročnik unovči oz. realizira zavarovanje za dobro izvedbo del iz 7. člena te pogodbe v celoti. V primeru, da izvajalec ne predloži instrumentov zavarovanja za odpravo napak v garancijski dobi, naročnik unovči oz. realizira zavarovanje, s katerim razpolaga.

Vsako nadaljnjo garancijsko listino mora izvajalec naročniku izročiti najpozneje dvajset (20)

dni pred potekom posameznega garancijskega obdobja iz šestega odstavka tega člena.

Za garancijsko obdobje po koncu 5. leta garancijske dobe, lahko izvajalec naročniku izroči garancijsko listino v višini 5% končnega obračuna vseh izvedenih del z DDV brez morebitnih obračunanih pogodbenih kazni zmanjšano za končne vrednosti notranje opreme z DDV.

Naročnik bo unovčil instrument zavarovanja za odpravo napak v garancijski dobi:

* če izvajalec krši svoje pogodbene obveznosti iz naslova jamčevanja za odpravo napak ali
* če izvajalec v času garancije ne bo izvajal garancijskih obveznosti na način, opredeljen v pogodbi, ali
* če izvajalec naročniku ne bo pravočasno predložil ustrezne garancijske listine za naslednje garancijsko obdobje ali
* v vseh drugih primerih, ko izvajalec ne izpolnjuje svojih pogodbenih obveznosti.

Naročnik bo instrument zavarovanja unovčil v celoti, razen, če je s to pogodbo določeno drugače.

1. člen

Izvajalec se obvezuje, da bo na naročnikovo zahtevo, ugotovljene napake v garancijski dobi odpravil v dogovorjenem roku.

Če izvajalec ne odpravi napak v roku petnajstih (15) dni od poziva za odpravo pomanjkljivosti, jih je po načelu dobrega gospodarja upravičen odpraviti naročnik in to na račun izvajalca. Za pokritje teh stroškov bo naročnik unovčil finančni instrument iz prejšnjega člena te pogodbe.

Petnajst (15) dnevni rok za odpravo pomanjkljivosti se nanaša samo na tiste hibe, katerih takojšnja odprava ne bi povzročila večje škode. V primeru nastanka takih pomanjkljivosti, katerih ne takojšnja odprava bi imela lahko velike finančne in druge posledice, mora izvajalec pristopiti k odpravi na dan obvestila, oz. lahko ta dela naroči naročnik drugemu izvajalcu na račun izvajalca.

V primeru, da se v garancijskem roku odkrijejo napake, ki ne bodo odpravljene pred iztekom tega roka, je izvajalec dolžan podaljšati veljavnost garancije za odpravo napak v garancijski dobi.

Izvajalec ni dolžan odpraviti napak, ki bi nastale zaradi nestrokovne ali nenamenske uporabe objekta ali njegovega posameznega dela.

K vsakemu pregledu izvajalčevih del mora biti izvajalec pozvan. Ta se je dolžan komisijskega ogleda udeležiti. V kolikor se ogleda ne udeleži, lahko komisija v sestavi naročnikovih predstavnikov delo opravi polnoveljavno brez udeležbe izvajalčevega predstavnika.

**ODSTOP OD POGODBE**

1. člen

Če med izvajanjem pogodbe pogodbena stranka ne spoštuje dogovorjenih pogodbenih obveznosti, jo nasprotna stranka na to opozori in ji določi primeren naknadni rok za izpolnitev njenih pogodbenih obveznosti. Če do izteka naknadnega roka pogodbena stranka ne izpolni zahteve nasprotne pogodbene stranke znotraj pogodbenih obveznosti, lahko nasprotna pogodbena stranka odstopi od pogodbe in zahteva povrnitev škode.

Naročnik ima pravico odstopiti od pogodbe, brez posledic za naročnika, tudi v naslednjih primerih:

* če ne pridobi sredstev sofinanciranja s strani Ministrstva za vzgojo in izobraževanje;
* če pride izvajalec v takšno finančno situacijo, ki bi mu onemogočila izvedbo pogodbenih obveznosti;
* v primeru stečaja, likvidacijskega postopka ali drugega postopka, katerega posledica ali namen je prenehanje poslovanja izvajalca ali katerikoli drug postopek, podoben navedenim postopkom, skladno s predpisi države, v kateri ima izvajalec sedež;
* javno naročilo je bilo bistveno spremenjeno, kar terja nov postopek javnega naročanja;
* če izvajalec po svoji krivdi v roku petih (5) dni od veljavnosti pogodbe in uvedbe v delo ne prične z delom;
* če izvajalec po svoji krivdi zamuja z deli po rokih iz potrjenega terminskega plana del več kot 10 dni.
* v primeru drugih kršitev pogodbenih obveznosti s strani izvajalca.

V primeru neplačila s to pogodbo določenega in zapadlega pogodbenega zneska, lahko izvajalec od pogodbe odstopi potem, ko je poprej pismeno opomnil naročnika za izpolnitev njegovih obveznosti; v tem primeru mora naročnik plačati polno ceno za že opravljene storitve.

Odstop od pogodbe učinkuje z dnem, ko pogodbena stranka s strani nasprotne stranke prejme pisno izjavo o odstopu.

1. člen

Ne glede na določila prejšnjega člena te pogodbe, ta pogodba preneha veljati, ob upoštevanju določil 38. člena te pogodbe, če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca pogodbe o izvedbi javnega naročila ali njegovega podizvajalca.

**REVIZIJSKA SLED**

1. člen

Vsa dokumentacija, povezana z izvedbo projekta, mora biti hranjena na način, da zagotavlja revizijsko sled.

Izvajalec je vso dokumentacijo, povezano s to pogodbo, dolžan hraniti v skladu z veljavno zakonodajo oziroma še najmanj 10 let po izpolnitvi pogodbenih obveznosti za potrebe naknadnih preverjanj.

Izvajalec se zavezuje, da bo zagotovil dostop do celotne dokumentacije ministrstvu, organu upravljanja, organu za potrjevanje, revizijskemu organu in drugim nadzornim organom vključenim v izvajanje, upravljanje, nadzor ali revizijo javnega razpisa ter njihovim pooblaščencem, in sicer tudi po izpolnitvi pogodbenih obveznosti oziroma po poteku pogodbe.

Revizijska sled mora omogočati predstavitev časovnega zaporedja vseh dogodkov, povezanih z izvedbo posamezne aktivnosti, in poslovnih dogodkov, shranjenih v računovodskih in drugih evidencah. Revizijska sled je skupek vseh informacij, ki so potrebne, da se predstavi zgodovinski zapis o pomembnejših dogodkih oziroma aktivnostih povezanih s shranjenimi podatki in informacijami ter sistemi za zbiranje, obdelovanje in arhiviranje podatkov.

Informacije, ki jih revizijska sled vključuje, morajo biti takšne, da dokazujejo nespornost shranjene informacije. Njihov nastanek in hramba morata zagotavljati njihovo nespornost in uporabnost v vsem času hranjenja informacij.

**PREDSTAVNIKI POGODBENIH STRANK**

1. člen

Pogodbeni predstavnik izvajalca je \_\_\_\_\_\_\_\_\_\_\_\_\_\_\_\_\_\_\_\_\_\_.

Vodja del predmetne pogodbe je \_\_\_\_\_\_\_\_\_\_\_\_\_\_\_\_\_\_\_\_\_\_.

Pogodbeni predstavnik naročnika je g. Branko Blaževič.

Pogodbena predstavnika dajeta nasprotni pogodbeni stranki vse potrebne podatke v zvezi z izvedbo del ter sodelujeta pri reševanju vseh vprašanj, ki bi se pojavila v toku izvajanja pogodbe, razen, če ni s to pogodbo določeno drugače.

**SPREMEMBA POGODBE BREZ NOVEGA POSTOPKA**

1. člen

Pogodba se v teku izvajanja lahko spremeni brez novega postopka javnega naročanja, v primerih, kot jih določa ZJN-3 v 95. členu in ta pogodba.

**SPREMEMBA POGODBE S POSTOPKOM S POGAJANJI BREZ PREDHODNE OBJAVE**

1. člen

Naročnik si v fazi izvajanja pogodbe v skladu z določili ZJN-3 pridržuje pravico do izvedbe postopka s pogajanji brez predhodne objave z obstoječim izvajalcem, v kolikor bo tekom izvajanja pogodbe nastopila potreba po novih storitvah, ki so predmet javnega naročila, ki pomenijo ponovitev podobnih storitev in so te dodatne storitve v skladu z osnovnim javnim naročilom.

**RACIONALIZACIJE ALI POCENITVE**

1. člen

Pogodbeni stranki sta soglasni, da se na predlog izvajalca ali naročnika, v smislu racionalizacije in pocenitve izvedbe pogodbenih del, lahko izvedba posameznih pogodbenih aktivnost spremeni. Predlog racionalizacije ali pocenitve v izvedbi pogodbenih del soglasno potrdijo pooblaščeni pogodbeni predstavniki strank. Za delež racionalizacije oz. pocenitve se zniža pogodbena vrednost.

Izvajalec bo racionalizacije ali pocenitve izvršil na podlagi aneksa k tej pogodbi.

#### REŠEVANJE SPOROV

1. člen

Morebitne spore, ki bi nastali v zvezi z izvajanjem te pogodbe, bosta stranki skušali rešiti sporazumno. Če spornega vprašanja ne bo možno rešiti sporazumno, lahko vsaka pogodbena stranka sproži spor pri sodišču, ki je stvarno in krajevno pristojno po sedežu naročnika.

**RAZVEZNI POGOJ (67.člen ZJN-3)**

1. člen

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje, ki so določene v pravu Evropske unije, predpisih, ki veljajo v Republiki Sloveniji, kolektivnih pogodbah in predpisih mednarodnega okoljskega, socialnega in delovnega prav, s strani izvajalca ali podizvajalca ali
* če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:
  + plačilom za delo,
  + delovnim časom,
  + počitki,
  + opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

V primeru seznanitve naročnika s kršitvijo mora ta o tem obvestiti izvajalca v desetih (10) dneh.

Izvajalec lahko v roku, ki ga določi naročnik, ki pa ne sme biti daljši kot petnajst (15) dni, predložiti dokaze, da je sprejel zadostne dokaze, s katerimi lahko dokaže svojo zanesljivost kljub obstoju kršitev. Če obstaja kršitev pri podizvajalcu, lahko izvajalec v istem roku predloži dokaze, da je podizvajalec sprejel zadostne ukrepe, s katerimi lahko dokaže svojo zanesljivost kljub obstoju kršitev.

Če izvajalec ni predložil dokazov za podizvajalca ali če jih je, pa naročnik oceni, da ti ukrepi ne zadoščajo, lahko izvajalec zamenja podizvajalca v roku, ki ga določi investitor in ne sme biti daljši od petnajst (15) dni v skladu s 94. členom ZJN-3, ali sam prevzame del, ki ga je oddal v podizvajanje temu podizvajalcu, če ta zamenjava ali prevzem ne pomeni bistvene spremembe te pogodbe.

Če izvajalec ni predložil dokazov zase ali za podizvajalca ali če jih je, pa naročnik oceni, da ti ukrepi ne zadoščajo, ali če izvajalec ne prevzame del sam ali predlaga novega podizvajalca in če investitor v skladu s 94. členom ZJN-3 pravočasno predlaganega novega podizvajalca zavrne, se razvezni pogoj uresniči pod pogojem, da je od seznanitve naročnika s kršitvijo in do izteka veljavnosti te pogodbe še najmanj šest (6) mesecev.

V primeru izpolnitve razveznega pogoja se šteje, da je ta pogodba razvezana z dnem sklenitve nove pogodbe o izvedbi predmeta te pogodbe, investitor pa mora nov postopek oddaje javnega naročila začeti nemudoma, vendar najkasneje v šestdesetih (60) dneh od seznanitve s kršitvijo. Če investitor v tem roku ne začne novega postopka javnega naročil, se šteje, da je ta pogodba razvezana šestdeseti (60.) dan od seznanitve s kršitvijo.

#### KONČNE DOLOČBE

1. člen

Pogodbene kazni iz te pogodbe se ne izključujejo.

1. člen

Vsaka garancija banke ali zavarovalnice (v nadaljevanju: garancija), ki je opredeljena v tej pogodbi, mora biti brezpogojna, plačljiva na prvi poziv in nepreklicna.

Naročniku mora biti omogočeno, da garancijo v primeru unovčitve predloži v elektronski obliki in pri banki ali zavarovalnici v Sloveniji.

V garanciji ne sme biti zahteve po predložitvi »Izjave Uprave RS za javna plačila / matične banke/zavarovalnice upravičenca«, da so zahtevek za unovčenje podpisale osebe, ki so pooblaščene za zastopanje«.

V kolikor bo izvajalec predložil garancijo, ki ne ustreza kriterijem iz te pogodbe ali razpisne dokumentacije, bo naročnik vnovčil garancijo, s katero razpolaga.

Izvajalec, ki bo garancije pridobil pri ustanovah iz tujine, mora h garancij priložiti uradni prevod dokumenta v slovenščino.

1. člen

Vsaka sprememba pogodbene obveznosti po tej pogodbi, mora biti narejena v obliki aneksa k tej pogodbi, podpišeta pa ga obe pogodbeni stranki. Določilo velja tudi v primeru višjega zneska po končnem obračunu izvedenih del.

1. člen

Pravice in obveznosti pogodbenih strank po tej pogodbi se presojajo v skladu s to pogodbo in razpisno dokumentacijo. Za vse zadeve, za kateri se stranki nista izrecno dogovorili, oziroma ne izhajajo iz razpisne dokumentacije, veljajo določila Obligacijskega zakonika (Uradni list RS, št. 97/07 - uradno prečiščeno besedilo, 64/16 – odl. US in 20/18).

Gradbene uzance se za urejanje pravic in obveznosti pogodbenih strank po tej pogodbi ne uporabljajo, razen če je tako določeno v tej pogodbi.

1. člen

Pogodba je sklenjena in postane veljavna, ko jo podpišeta obe pogodbeni stranki in ko izvajalec naročniku izroči zahtevano finančno zavarovanje za dobro izvedbo pogodbenih obveznosti.

Pogodba velja do izpolnitve vseh obveznosti po tej pogodbi.

Ta pogodba zavezuje tudi morebitne vsakokratne pravne naslednike vsake od pogodbenih strank, kar velja zlasti tudi v primeru organizacijsko – statusnih ter lastninskih sprememb.

Določila te pogodbe so nična, v kolikor se ugotovi, da je pri pogodbi kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubil, ponudil ali dal kakšno nedovoljeno korist za: pridobitev posla, sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

1. člen

Ta pogodba je sestavljena in podpisana v petih (5) enakih izvodih, od katerih prejme naročnik tri (3) izvode, izvajalec pa dva (2) izvoda.

Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_ Datum: \_\_\_\_\_\_\_\_\_\_\_\_\_\_

Zadeva: \_\_\_\_\_\_\_\_\_ Zadeva: 4304-1/2026

IZVAJALEC: NAROČNIK:

**--------------------- OBČINA BREŽICE**

Direktor/ica: Župan:

-------------------- Ivan Molan

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_